cyanic-selkie/wikianc huggingface dataset:
བོད་ཀྱི་ལོ་གསར།
ལོ་སར་ལ་རོལ་སྲོལ།
མིའི་རིགས་ཀྱི་སྤྱི་ཚོགས་འཕེལ་རྒྱས་ཀྱི་དུས་སྐབས་ངེས་ཅན་ཞིག་གི་ནང་རིག་གནས་དང་། ཆོས་ལུགས། ཡུལ་སྲོལ། འཚོ་བ་བཅས་འཕེལ་འགྱུར་བྱུང་བ་དང་དུས་མཉམ་དུ་ལོ་གསར་གཏོང་སྲོལ་མི་འདྲ་བ་བྱུང་བ་དཔེར་ན། རྒྱལ་རབས་དགུ་པ་སྤུ་དེ་གུང་རྒྱལ་གྱི་དུས་སུ་རྒན་མོ་བལ་མའི་ཟླ་རྩིས་ཞེས་པ་སྟེ་ཟླ་བའི་དཀར་ཆའི་འཕེལ་འགྲིབ་དང་རྒྱུ་སྐར་གྱི་འཁོར་བགྲོད་ལ་བརྟེན་ནས་ལོ་འཁོར་མཚམས་ཀྱི་དུས་རྟགས་དེ་ལྷོ་ཁ་ཡར་ལྷ་ཤམ་པོའི་ཁམ་སྡོང་ལ་མེ་ཏོག་ཤར་བ་དང་། དཔྱིད་ཀྱི་དུས་ཆེན་གཏོང་སྲོལ་བྱུང་བ་དེ་ནི་བོད་ཀྱི་ལོ་གསར་གཏོང་སྲོལ་ཐོག་མ་དེ་ཡིན། ཕྱོགས་མཚུངས་སྐབས་དེར་བོན་ཆོས་དར་ཁྱབ་ཆེ་བས་རིམ་བཞིན་ཕ་མེས་ཀྱི་དུར་ལྷ་གསོལ་བ་དང་། ཕོ་ལྷ། མོ་ལྷ། སྐྱེས་ལྷ། ཡུལ་ལྷ། ཁྱིམ་ལྷ། དགྲ་ལྷ་སོགས་གསོལ་བ། དར་ལྕོག་འཛུགས་པ། ལྷ་མཆོད་ཀླུ་མཆོད་བྱེད་པ། དེ་སྔོན་ས་གནས་སྲིད་གཞུང་གི་སྟོན་ཆེན་གཏོང་བའི་སྐབས་ནང་འཛུགས་ཞེས་ར་ལུག་དང་། འབྲི་གཡག་གི་ཤ་བུབས་སྒྲིག་གཤོམ་བྱེད་སྲོལ་ཡོད་པ་དང་། ཁྱིམ་ཚང་སོ་སོས་ལོ་གསར་གཏོང་སྐབས་ལུག་མགོ་སྒྲིག་གཤོམ་བྱེད་པ་སོགས་བོན་གྱི་ལམ་སྲོལ་རྒྱ་ཆེར་དར། དེ་རྗེས་ལོ་གསར་གྱི་དུས་གང་ལ་འཛིན་པའི་གནད་དོན་ནི་འབྱུང་རྩིས་ཀྱི་གཙུག་ལག་ནས་བྱུང་བའི་དཔྱིད་ཟླ་ར་བའི་ཟླ་བར་ལོ་འགོ་འཛིན་པའི་ཚེས་གཅིག བོད་ཟླ་དང་པོའི་ཚེས་གཅིག་བཅས་གང་རུང་ལ་ངོས་འཛིན་ཚུལ་མི་འདྲ་བ་བྱུང་ཡོད་པ་དེའང་སྔར་བོད་རྗེ་སྲོང་བཙན་སྒམ་པོའི་དུས་རྒྱ་བཟའ་ཀོང་ཇོའི་རྒྱ་རྩིས་རྙིང་མའི་ལུགས་ལ་བོད་ཟླ་བཅུ་གཅིག་པའི་ཚེས་གཅིག་ཉིན་ལོ་འགོ་འཛིན་པ་དང་། དེ་རྗེས་དུས་རབས་བརྒྱད་པའི་ནང་བོད་རྒྱལ་ཁྲི་སྲོང་ལྡེ་བཙན་སྐབས་བོད་ཟླ་བཅུ་གཉིས་པའི་ཚེས་གཅིག་ཉིན་ལོ་གསར་འགོ་འཛིན་པ་ནི་རྒྱ་ནག་གི་སོ་ནམ་ལོ་གསར་དང་དུས་མཉམ། དེ་ནས་མེ་ཕག་ལོ་སྟེ་སྤྱི་ལོ་༡༢༢༧ལོར་ཧོར་ཇིང་གེར་རྒྱལ་པོས་མི་ཉག་གི་ལག་ནས་རྒྱལ་ས་ཐོབ་པའི་ཟླ་བར་བཀྲ་ཤིས་པའི་དགའ་སྟོན་བྱས་རྗེས་རྒྱ་ནག་གི་ཧོང་ལི་དང་། བོད་ཟླ་དང་པོ་མཐུན་པར་བརྟེན་ཧོར་ལུགས་ལྟར་བོད་ཟླ་དང་པོར་ཧོར་ཟླ་དང་པོ་ཞེས་པའི་ཐ་སྙད་བཏགས། སྐབས་དེར་ས་སྐྱའི་ལེ་ཐོ་ལྟར་ཧོར་ཟླ་དང་པོའི་ཚེས་གཅིག་ལ་རྒྱལ་པོ་ལོ་གསར་ཞེས་པའི་སྲོལ་དར་བ་དེ་དག་བོད་ཁྲི་སྐོར་བཅུ་གསུམ་དུ་གཏོགས་པ་ཚང་མས་ལོ་གསར་གཏོང་སྲོལ་ཡོད་པ་སོགས་ཀྱི་འཕེལ་རིམ་བྱུང་ཡོད། གངས་ལྗོངས་སུ་ལོ་འཁོར་མོ་གཅིག་གི་ནང་དུ་དུས་སྟོན་སྣ་ཚོགས་གཏོང་སྲོལ་ཡོད་པ་ལས་དེ་དག་གི་ནང་ནས་གནམ་ལོ་གསར་དུ་བཞད་པའི་བོད་ཀྱི་ལོ་གསར་ནི་ཆེས་རྒྱས་ཤོས་དང་ཆེས་སྔ་ཤོས་ཤིག་ཡིན་པར་མངོན། ཡིན་ནའང་རྗེས་སུ་ཡུལ་གྲུ་སོ་སོའི་གནམ་གཤིས་དང་ས་བབས་ཆོས་ལུགས། གོམས་སྲོལ་མི་འདྲ་བའི་དབང་གིས་ལོ་གསར་གཏོང་སྲོལ་ཐད་ལ་དུས་སྔ་ཕྱི་རིམ་པ་གསུམ་བཞི་ཙམ་བྱུང་ནས་ཡུལ་ལུང་རང་རང་གི་ཐུན་མོང་མ་ཡིན་པའི་ཁྱད་ཆོས་ལྡན་ཡོད་པ་རེད། རང་རེའི་ལྗོངས་ཀྱི་ཀོང་པོ་སོགས་ས་་ཁུལ་དུ་བོད་ཟླ་བཅུ་པའི་ཚེས་གཅིག་ལ་ལོ་གསར་གཏོང་བ་དང་། སྟོད་མངའ་རིས་སྤུ་ཧྲེང་རྫོང་སོགས་བོད་ཟླ་བཅུ་གཅིག་ལ་ལོ་གསར་གཏོང་བ། དུས་གཙང་གཉིས་ན་ས་གཙང་ཁུལ་གྱི་ས་ཆ་མང་ཆེ་བར་བོད་ཟླ་བཅུ་གཉིས་པའི་ཚེས་གཅིག་ལ་སོ་ནམ་ལོ་གསར་གཏོང་བ། དབུས་ཁུལ་ས་ཆ་ཕལ་མོ་ཆེར་བོད་ཟླ་དང་པོའི་ཚེས་གཅིག་ལ་རྒྱལ་པོ་ལོ་གསར་གཏོང་གི་ཡོད་པ་བཅས་ཡིན།།
བོད་ཀྱི་ལོ་སར་གྱི་བྱུང་རིམ་ངོ་སྤྲོད།
མིའི་རིགས་ཀྱི་སྤྱི་ཚོགས་འཕེལ་རྒྱས་ཀྱི་དུས་སྐབས་ངེས་ཅན་ཞིག་གི་ནང་རིག་གནས་དང་། ཆོས་ལུགས། ཡུལ་སྲོལ། འཚོ་བ་བཅས་འཕེལ་འགྱུར་བྱུང་བ་དང་དུས་མཉམ་དུ་ལོ་གསར་གཏོང་སྲོལ་མི་འདྲ་བ་བྱུང་བ་དཔེར་ན། རྒྱལ་རབས་དགུ་པ་སྤུ་དེ་གུང་རྒྱལ་གྱི་དུས་སུ་རྒན་མོ་བལ་མའི་ཟླ་རྩིས་ཞེས་པ་སྟེ་ཟླ་བའི་དཀར་ཆའི་འཕེལ་འགྲིབ་དང་རྒྱུ་སྐར་གྱི་འཁོར་བགྲོད་ལ་བརྟེན་ནས་ལོ་འཁོར་མཚམས་ཀྱི་དུས་རྟགས་དེ་ལྷོ་ཁ་ཡར་ལྷ་ཤམ་པོའི་ཁམ་སྡོང་ལ་མེ་ཏོག་ཤར་བ་དང་།
དཔྱིད་ཀྱི་དུས་ཆེན་གཏོང་སྲོལ་བྱུང་བ་དེ་ནི་བོད་ཀྱི་ལོ་གསར་གཏོང་སྲོལ་ཐོག་མ་དེ་ཡིན། ཕྱོགས་མཚུངས་སྐབས་དེར་བོན་ཆོས་དར་ཁྱབ་ཆེ་བས་རིམ་བཞིན་ཕ་མེས་ཀྱི་དུར་ལྷ་གསོལ་བ་དང་། ཕོ་ལྷ། མོ་ལྷ། སྐྱེས་ལྷ། ཡུལ་ལྷ། ཁྱིམ་ལྷ། དགྲ་ལྷ་སོགས་གསོལ་བ། དར་ལྕོག་འཛུགས་པ། ལྷ་མཆོད་ཀླུ་མཆོད་བྱེད་པ། དེ་སྔོན་ས་གནས་སྲིད་གཞུང་གི་སྟོན་ཆེན་གཏོང་བའི་སྐབས་ནང་འཛུགས་ཞེས་ར་ལུག་དང་། འབྲི་གཡག་གི་ཤ་བུབས་སྒྲིག་གཤོམ་བྱེད་སྲོལ་ཡོད་པ་དང་། ཁྱིམ་ཚང་སོ་སོས་ལོ་གསར་གཏོང་སྐབས་ལུག་མགོ་སྒྲིག་གཤོམ་བྱེད་པ་སོགས་བོན་གྱི་ལམ་སྲོལ་རྒྱ་ཆེར་དར། དེ་རྗེས་ལོ་གསར་གྱི་དུས་གང་ལ་འཛིན་པའི་གནད་དོན་ནི་འབྱུང་རྩིས་ཀྱི་གཙུག་ལག་ནས་བྱུང་བའི་དཔྱིད་ཟླ་ར་བའི་ཟླ་བར་ལོ་འགོ་འཛིན་པའི་ཚེས་གཅིག
བོད་ཟླ་དང་པོའི་ཚེས་གཅིག་བཅས་གང་རུང་ལ་ངོས་འཛིན་ཚུལ་མི་འདྲ་བ་བྱུང་ཡོད་པ་དེའང་སྔར་བོད་རྗེ་སྲོང་བཙན་སྒམ་པོའི་དུས་རྒྱ་བཟའ་ཀོང་ཇོའི་རྒྱ་རྩིས་རྙིང་མའི་ལུགས་ལ་བོད་ཟླ་བཅུ་གཅིག་པའི་ཚེས་གཅིག་ཉིན་ལོ་འགོ་འཛིན་པ་དང་། དེ་རྗེས་དུས་རབས་བརྒྱད་པའི་ནང་བོད་རྒྱལ་ཁྲི་སྲོང་ལྡེ་བཙན་སྐབས་བོད་ཟླ་བཅུ་གཉིས་པའི་ཚེས་གཅིག་ཉིན་ལོ་གསར་འགོ་འཛིན་པ་ནི་རྒྱ་ནག་གི་སོ་ནམ་ལོ་གསར་དང་དུས་མཉམ།
དེ་ནས་མེ་ཕག་ལོ་སྟེ་སྤྱི་ལོ་༡༢༢༧ལོར་ཧོར་ཇིང་གེར་རྒྱལ་པོས་མི་ཉག་གི་ལག་ནས་རྒྱལ་ས་ཐོབ་པའི་ཟླ་བར་བཀྲ་ཤིས་པའི་དགའ་སྟོན་བྱས་རྗེས་རྒྱ་ནག་གི་ཧོང་ལི་དང་། བོད་ཟླ་དང་པོ་མཐུན་པར་བརྟེན་ཧོར་ལུགས་ལྟར་བོད་ཟླ་དང་པོར་ཧོར་ཟླ་དང་པོ་ཞེས་པའི་ཐ་སྙད་བཏགས། སྐབས་དེར་ས་སྐྱའི་ལོ་ཐོ་ལྟར་ཧོར་ཟླ་དང་པོའི་ཚེས་གཅིག་ལ་རྒྱལ་པོ་ལོ་གསར་ཞེས་པའི་སྲོལ་དར་བ་དེ་དག་བོད་ཁྲི་སྐོར་བཅུ་གསུམ་དུ་གཏོགས་པ་ཚང་མས་ལོ་གསར་གཏོང་སྲོལ་ཡོད་པ་སོགས་ཀྱི་འཕེལ་རིམ་བྱུང་ཡོད།
གངས་ལྗོངས་སུ་ལོ་འཁོར་མོ་གཅིག་གི་ནང་དུ་དུས་སྟོན་སྣ་ཚོགས་གཏོང་སྲོལ་ཡོད་པ་ལས་དེ་དག་གི་ནང་ནས་གནམ་ལོ་གསར་དུ་བཞད་པའི་བོད་ཀྱི་ལོ་གསར་ནི་ཆེས་རྒྱས་ཤོས་དང་ཆེས་སྔ་ཤོས་ཤིག་ཡིན་པར་མངོན། ཡིན་ནའང་རྗེས་སུ་ཡུལ་གྲུ་སོ་སོའི་གནམ་གཤིས་དང་ས་བབས་ཆོས་ལུགས། གོམས་སྲོལ་མི་འདྲ་བའི་དབང་གིས་ལོ་གསར་གཏོང་སྲོལ་ཐད་ལ་དུས་སྔ་ཕྱི་རིམ་པ་གསུམ་བཞི་ཙམ་བྱུང་ནས་ཡུལ་ལུང་རང་རང་གི་ཐུན་མོང་མ་ཡིན་པའི་ཁྱད་ཆོས་ལྡན་ཡོད་པ་རེད།
རང་རེའི་ལྗོངས་ཀྱི་ཀོང་པོ་སོགས་ས་ཁུལ་དུ་བོད་ཟླ་བཅུ་པའི་ཚེས་གཅིག་ལ་ལོ་གསར་གཏོང་བ་དང་། སྟོད་མངའ་རིས་སྤུ་ཧྲེང་རྫོང་སོགས་བོད་ཟླ་བཅུ་གཅིག་ལ་ལོ་གསར་གཏོང་བ། དུས་གཙང་གཉིས་ན་ས་གཙང་ཁུལ་གྱི་ས་ཆ་མང་ཆེ་བར་བོད་ཟླ་བཅུ་གཉིས་པའི་ཚེས་གཅིག་ལ་སོ་ནམ་ལོ་གསར་གཏོང་བ། དབུས་ཁུལ་ས་ཆ་ཕལ་མོ་ཆེར་བོད་ཟླ་དང་པོའི་ཚེས་གཅིག་ལ་རྒྱལ་པོ་ལོ་གསར་གཏོང་གི་ཡོད་པ་བཅས་ཡིན།
འོག་གི་ནང་དོན་ཁག་ཏུ་དབུས་ཕྱོགས་དང་གཙང་ཕྱོགས་སུ་སོ་སོ་དབྱེ་བ་དང་། གཞན་ད་དུང་མདོ་ཁམས་སོགས་ཀྱི་ལོ་སར་སྤེལ་ལུགས་བསྣན་མེད་པ་དེ་ནི་ཚད་མ་མིན་པར་འདོད།  དཔྱོད་ལྡན་རྣམས་ཀྱིས་འདིའི་སྐོར་ལ་ནང་དོན་བསྣན་རོགས།
གཙང་ཕྱོགས་སུ་ལོ་སར་རོལ་ཚུལ།
གཙང་ཁུལ་ལ་ལོ་གསར་དེ་བོད་ཟླ་བཅུ་གཉིས་པའི་ཚེས་གཅིག་ལ་གཏོང་སྲོལ་ཡོད།དེའི་རྒྱུ་མཚན་གཙོ་བོ་ནི་གཙང་ཁུལ་ཞིང་ལ་ཀྱི་དུས་ཚིགས་དང་བསྟུན་པས་སོ་ནམ་ལོ་གསར་ཞེས་བྱ།
སྤྱིར་ན་ལོ་གསར་ཤར་ཉེའི་མཚམས་སུ་ཁྱིམ་ཚང་སོ་སོའི་ནང་མི་རྒན་གཞོན་ཚང་མས་རང་གི་འཇོན་ཚོད་ཀྱི་ལོ་གསར་གྲ་སྒྲིག་བྱེད་པའི་ལས་ལ་གཞོལ་བ་དཔེར་ན། སྤོ་བོ་དང་རྨོ་བོ་ཚོས་གྲོ་སོ་ཕྱེ་མར་དང་། གྲོ་མ་འབྲས་སིལ། ལོ་ཕུད། ཆང་ཕུད། ཟས་རིགས་སྣ་འཛོམས་ཀྱི་སྡེར་ཁ། ལུག་མགོ། མཆོད་ཡོན་ཞལ་ཟས། ཁ་ཟས། ཤིང་འབྲས་སྣ་ཚོགས་བྱུར་ཁེངས་ཀྱི་སྡེར་མ། གཞན་ཡང་ཡུལ་ཐོན་ཟས་རིགས་ཐོན་ཁུངས་སྣ་ཚོགས་མཆོད་གཤོམ་མདུན་དུ་སྒྲིག་གཤོམ་བྱེད་པ། པ་ཕ་དང་ཨ་མ་སོགས་ཀྱིས་ཟས་རིགས་སྣ་ཚོགས་གཡོ་སྐོལ་བྱེད་པའི་ལས་ལ་བྲེལ་བ། ན་གཞོན་ཕོ་མོ་ཚོས་ཁང་པའི་མདོ་སྦུག་རྣམས་བྱི་དོར་ལེགས་པར་བྱེད་པ་དང་།ཐབ་ཚང་གི་གྱང་ལྡེབས་སུ་གྲོ་ཕྱེས་ཡས་སྒྲོན་གྱི་རི་མོ་བཀྲ་ཤིས་རྟགས་བརྒྱད་དང་། ལྕགས་རི། སེམས་ཅན་གྱི་གཟུགས་སོགས་ཀྱིས་ལེགས་པར་བརྒྱན་པ་སོགས་བྱེད་ཀྱི་ཡོད། ལྷག་པར་བོད་ཟླ་བཅུ་གཅིག་པའི་ཚེས་ཉི་ཤུ་རྩ་དགུ་ཉིན་ལུག་མགོ་བསྲེགས་པ་དང་ལུག་མགོར་དུང་དཀར་རྒྱས་སྤྲོས་བྱེད་པ་སོགས་བཟའ་བཅའི་རིགས་མ་ཚང་བ་མེད་པ་གྲ་སྒྲིག་འཁོས་བསྟུན་གྱིས་བྱས་ཤིང་དགོང་མོ་དགུ་ཐུག་བག་ཚ་བཟོ་བ་དང་འཆར་ལོའི་རྟེན་འབྲེལ་བརྟག་ཕྱིར་ཚྭ་དང་། བལ། ཤོག་བུ། སོལ་བ། རྡོ་དཀར་གོང་སོགས་རྫས་སྣ་ཚོགས་དང་། ཉི་མ། ཟླ་བ། གདན་ཆུང་། གཟེ་མ་ར་མགོ བསྟན་སྐྱོང་སོགས་གཟུགས་སྣ་ཚོགས་ཐུག་པའི་ནང་བཏབ་ནས་ཐུག་པ་འཐུང་བའི་སྐབས་སུ་མི་སུ་ལ་གང་ཞིག་དོན་ན་དེས་མི་དེའི་ལོ་གསར་པའི་ནང་རྟགས་དང་རྟེན་འབྲེལ་མཚོན་པར་བྱེད། དེ་ནས་ཐུག་པ་འཐུང་འཕྲོ་ནས་གླུ་ཀོང་དུ་བླུགས་ཏེ་ངན་དོགས་རྣམས་གླུད་དུ་བརྫངས་པ་དང་། འདྲེ་རྡོ་དཀྱུར་བ། ལྷ་རྡོ་གདན་འདྲེན་པ། མེར་མཆོངས། ཆོས་དཀྲུབ། ཤོག་སྦག་སྤར་བ་སོགས་འུར་ཟིང་ཤིན་ཏུ་ཆེ། དེ་ནས་བཞུགས་གྲལ་དུ་འཁོད་རྗེས་ལྗགས་བཞུར་བཅས་ཕུལ་ནས་དགུ་གསོལ་བྱེད་པ་སོགས་ཡིན། ཚེས་སུམ་ཅུ་ཉིན་དགུ་ཐུག་ནང་ནས་རྫས་དང་གཟུགས་རིས་མི་འདྲ་བ་གང་ཞིག་དོན་མིན་གྱི་ཕན་ཚུན་སྐད་ཆ་ཤོད་རེས་ཀྱི་དགོད་སྒྲས་ཁེངས་བཞིན་ཀ་བ་དང་མཆོད་གཤོམ། ཆུ་ཟངས། ཆུ་བན་སོགས་ལ་ཁ་བཏགས་སམ་བལ་ཚང་མ་སྐྲ་འཁྲུ་བ་དང་རང་རང་གི་རྒྱན་གོས་གྲ་སྒྲིག་པ། ཚེས་གཅིག་གི་ཐོ་རེངས་སྔ་པོར་ལངས་ཏེ་ཆུ་ཕུད་ལེན་རྒྱུར་འགྲན་གྱི་ཡོད་ཅིང་སུས་ཆུ་ཕུད་ལེན་ཐུབ་ན་བཀྲ་ཤིས་པར་བརྩི་སྲོལ་འདུག ནམ་མ་ལངས་གོང་ནས་ཁྱིམ་དེའི་མི་ཞིག་སྔོན་ལ་ལངས་ནས་ཆང་སྐོལ་བསྐོལ་ཏེ་ནང་མི་གཞན་གྱི་མལ་སར་ཆང་སྐོལ་ཕུལ་བ་དང་། དེ་ནས་ཉི་མ་མ་ཤར་གོང་ནས་ནང་མི་ཚང་མ་་ཡར་ལངས་ནས་རྒྱན་གོས་ལེགས་པར་བཀླུབས་ཏེ་གོ་རིམ་མ་འཆོལ་བར་བཞུགས་གྲལ་ལ་འཁོད། གཞོན་པ་ཚོས་གྲོ་སོ་ཕྱེ་མར་དང་གྲོ་མ་འབྲས་སིལ་ཆང་ཕུད་སོགས་རིམ་པར་བསྟར་ཏེ་གཏམ་གྱི་དང་པོར་བཀྲ་ཤིསབདེ་ལེགས་ཞེས་བཀྲ་ཤིས་སྔ་ལྟས་ཀྱི་རྟེན་འབྲེལ་གཟབ་རྒྱས་བསྒྲིགས། གང་འཚམས་ནས་གྲོ་ཐུག་དང་ཇ་སྲུབ་མ་དཀར་སྤྲོ་ལུག་མགོ་སོགས་རོ་བཅུད་ལྡན་པའི་ཟ་འཐུང་ལ་ཅི་འདོད་ལྟར་ལོངས་སུ་སྤྱོད་ཅིང་དེ་ཉིན་རང་ཁྱིམ་སོ་སོར་སྤྲོ་སྐྱིད་གཏོང་བ་ལས་ཕན་ཚུན་མགྲོན་སྐྱིད་བྱེད་སྲོལ་མེད་ལ་གྲ་འགྲིག་པའི་གཏམ་སོགས་གླེང་བ་ལས་གྲ་མ་འགྲིག་པའི་གཏམ་དང་ཁ་རྩོད་རྒྱག་པ་སོགས་ཚུལ་མིན་གྱི་བྱ་སྤྱོད་གཏམ་གསུམ་གང་ཅིར་འཛེམས་ཆ་བྱེད་པ་བཅས་མདོར་ན་ལོ་གསར་པའི་ནང་བཀྲ་ཤིས་བདེ་ལེགས་ཀྱི་ཆེད་དུ་གང་ཡང་ཕུན་སུམ་ཚོགས་པོ་དགོས། ཚེས་གཉིས་ཉིན་དགའ་ཉེ་བློ་དཀར་དང་། གྲོང་པ་ཁྱིམ་མཚེས་ཕན་ཚུན་མགྲོན་བྱེད། ཚེས་གསུམ་ཉིན་གྱི་ཞོགས་པ་སྔ་པོར་ཁྱིམ་ཚང་རེ་ནས་ན་གཞོན་ཕོ་མོ་སུ་བྱུང་རེ་རི་མགོ་མཐོ་སར་བསང་གཏོང་བ་དང་། དར་ལྕོག་འཛུགས་པར་འགྲོ་བ། ཡུལ་ལྷ་གཞི་བདག་དང་། ཁྱིམ་ཚང་སོ་སོའི་ལྷ་རྟེན་ལའང་དར་ལྕོག་བཙུགས་ཏེ་བཀྲ་ཤིས་ལྷ་རྒྱལ་གཏོང་སྲོལ་ཡོད་ཅིང་། ཉིན་ལྔ་དྲུག་ཙམ་གྱི་ནང་མི་ཚང་མ་དགའ་སྐྱིད་ངང་དུས་འདའ་བ་ཡིན།
སྷྲོན་ཤམ།
སྷྲོན་ཤམ་ནི་ལྕགས་རིགས་ཞིག་རེད། དེའི་འབྱུང་རྒྱུའི་མཚོན་རྟགས་ནི་Srརེད།
དགེ་འདུན་དཀོན་མཆོག
དགེ་འདུན་དཀོན་མཆོག་དཀོན་མཆོག་གསུམ་གྱི་ཡ་གྱལ་ཅིག
ཟླ་༡༡ཚེས་༩ཉིན་
ཟླ་༡༡ཚེས་༩ཉིན་ནི་སྤྱི་ལོའི་ལོ་གཅིག་གི་ནང་གི་ཉི་མ་༣༡༣པ་ཡིན། ལོ་མཇུག་ལ་ད་དུང་ཉིན་༥༢ཡོད།
བྷེ་རིམ།
བྷེ་རིམ་ནི་ལྕགས་རིགས་ཞིག་རེད། དེའི་འབྱུང་རྒྱུའི་མཚོན་རྟགས་ནི་Baརེད།
མ་ད་གཱ་སི་ཀར། (གློག་བརྙན།)
མ་ད་གཱ་སི་ཀར། ༼Madagascar༽ ༢༠༠༥ལོའི་ཨ་མེ་རི་ཀ་གྱི་གློག་བརྙན་།
སྨོན་གྲུབ་སྦུག་ཐུབ་བསྟན་རྒྱལ་པོ།
སྨོན་གྲུབ་སྦུག་ཐུབ་བསྟན་རྒྱལ་པོ།
རབ་བྱུང་བཅོ་ལྔ་པའི་ཆུ་སྟག་(༡༩༠༢)ལོ་ལྷ་སར་འཁྲུངས་ཤིང་།  དགུང་ལོ་བརྒྱད་དུ་སོན་སྐབས་རྩེ་རིག་གནས་སློབ་གྲྭར་(དེ་སྔའི་ས་གནས་སྲིད་གཞུང་གི་དཔོན་རིགས་སེར་མོ་བ་གསོ་སྐྱོང་བྱེད་པ་)སློབ་སྦྱོང་གནང་བ་དང་།   ཞབས་སྡོད་ཞུས་(རྩེ་དྲུང་བྱས་པ་)རྗེས་མདོ་སྤྱིའི་(མདོ་སྨད་སྤྱི་ཁྱབ་)ལས་བྱ་དང་།  ཡིག་ཚང་ལས་བྱེད།   ཡིག་ཚང་གཉེར་པ།  རྩེ་ཕྱག་ངོ་མ་(རིམ་པ་བཞི་པ་)མཁན་ཆེ་སོགས་ཀྱི་འགན་བཞེས།  དགུང་ལོ་གཞོན་སྐབས་སྙན་རྩོམ་དང་།  སྒྱུ་རྩལ་ལ་ཤིན་ཏུ་མཉེས་པོ་ཡོད་སྟབས་ལྷ་མོའི་སྒྱུ་རྩལ་ལ་བརྩོན་ཞིབ་གནང་བ་མ་ཟད།  ལྷ་མོའི་འཁྲབ་རྩལ་ངེས་ཅན་ཁོང་དུ་ཆུད་ནས་རྣམ་ཐར་གཏོང་མཁས་ལ་སྙན་འཇེབས་ལྡན་པས་ཁོང་གིས་བཏང་གནང་བའི་རྣམ་ཐར་སྐད་པར་འཁོར་ལོར་སྒྲ་འཇུག་བྱེད་མྱོང་ཡོད།   ཁོང་གིས་རྩེ་ཕྱག་ངོ་མའི་འགན་བཞེས་རྗེས་ཞོ་སྟོན་གོང་ལྷ་མོ་ཚོགས་པ་ཁག་གི་ལྷ་མོའི་ཚོད་འཁྲབ་ཆེན་པོར་ཞིབ་བཤེར་རྒྱུག་ལེན་གནང་ཐོག   ལྷ་མོའི་སྒྱུ་རྩལ་ཡར་རྒྱས་གོང་འཕེལ་གཏོང་ཐབས་གནང་ནས་ལྷ་མོའི་འཁྲབ་འཁྱེར་དང་།  རྣམ་ཐར་གཏོང་ཐབས་སོགས་ཁོང་ངོ་མས་སློབ་ཁྲིད་གནང་གི་ཡོད།  དམངས་གཙོའི་བཅོས་སྒྱུར་རྗེས་ལྗོངས་སྲིད་གྲོས་ཀྱི་ཨུ་ཡོན་དང་།  ལྗོངས་ནང་བསྟན་འཐུས་ཚོགས་ཀྱི་ལས་འཛིན་གནང་།  རབ་བྱུང་བཅུ་དྲུག་པའི་ཆུ་གླང་ (༡༩༧༣) ལོར་དགུང་ལོ་དོན་གསུམ་ཐོག་སྐུ་གཤེགས།  །
ཐུའུ་བཀྭན་བློ་བཟང་ཆོས་ཀྱི་ཉི་མ།
ཐུའུ་བཀྭན་བློ་བཟང་ཆོས་ཀྱི་ཉི་མ་ནི་མདོ་སྨད་ཕོ་རོད་འབྱང་གྲུའི་ཕྱོགས་ཕུན་ཚོགས་ལུང་བར་པྲ་སྟིའི་རིགས་ལས་ཡབ་དཔུང་སྐྱབས་རྒྱལ་དང་།  ཡུམ་བ་རི་བཟའ་ཆོས་མཚོ་སྐྱིད་གཉིས་ཀྱི་སྲས་སུ་རབ་བྱུང་བཅུ་གཉིས་པའི་མེ་སྦྲུལ་ལོར﹙༡༧༣༧﹚སྐུ་བལྟམས།  ཀུན་མཁྱེན་འཇིགས་མེད་དབང་པོ་དང་ཕུར་ལྕོག་བྱམས་པ་རིན་པོ་ཆེ།  ལྕང་སྐྱ་རོལ་བའི་རྡོ་རྗེ་སོགས་དམ་པ་མང་པོ་ཚུལ་བཞིན་བསྟེན་ཏེ་མཁས་གྲུབ་ཆེན་པོའི་གོ་འཕང་བརྙེས།  བསྟན་འཛིན་གྱི་བུ་སློབ་མང་དུ་བསྐྱངས།
མན་ཇུ་གོང་མའི་བཀའ་བཞིན་རྒྱ་ནག་ཏུ་ཐེངས་གཉིས་ཕེབས་ཏེ་དཔོན་འབངས་ལ་བཀའ་ཆོས་གནང་བ་སོགས་ལུགས་ཟུང་གི་འཕྲིན་ལས་ནམ་མཁའ་དང་མཉམ།  གསུང་རྩོམ་ལ་ལྕང་སྐྱ་རོལ་བའི་རྡོ་རྗེའི་རྣམ་ཐར་དང་།   གྲུབ་མཐའ་ཤེལ་གྱི་མེ་ལོང་སོགས་པོད་བཅོ་ལྔ་བཞུགས།   དགུང་ལོ་རེ་དྲུག་པ་རབ་བྱུང་བཅུ་གསུམ་པའི་ཆུ་ཁྱི་ལོར﹙༡༨༠༢﹚གཟུགས་སྐུའི་བཀོད་པ་བསྡུས།
ཡོང་ཁུངས། བོད་ཀྱི་དུས་རབས་རིམ་བྱུང་གི་རྩོམ་ཡིག་གཅེས་བསྡུས་ཀྱི་མཛད་པ་པོ་ངོ་སྤྲོད་ལས་བཤུས།
༣༨ (གྲངས་ཀ།)
༣༨'ནི་རང་བྱུང་གི་གྲངས་ཞིག་སྟེ་༣༧པའི་རྗེས་མ་དང་༣༩པའི་སྔོན་དུ་ཡིན།
ཟླ་༡༡ཚེས་༡༠ཉིན་
ཟླ་༡༡ཚེས་༡༠ཉིན་ནི་སྤྱི་ལོའི་ལོ་གཅིག་གི་ནང་གི་ཉི་མ་༣༡༤པ་ཡིན། ལོ་མཇུག་ལ་ད་དུང་ཉིན་༥༡ཡོད།
ཁེ་ཌི་ནིམ།
ཁེ་ཌི་ནིམ་ནི་བར་བརྒལ་ལྕགས་རིགས་ཞིག་རེད། དེའི་འབྱུང་རྒྱུའི་མཚོན་རྟགས་ནི་Cdརེད།
སྨོན་གྲོང་སྒྲོལ་མ་ལྷ་ཁང་།
སྨོན་གྲོང་སྒྲོལ་མ་ལྷ་ཁང་།
སྨོན་གྲོང་སྒྲོལ་མ་ལྷ་ཁང་(མོན་འགྲོ་སྒྲོལ་མ་ལྷ་ཁང་ཡང་ཟེར་)དེ་ནི་དེང་སྐབས་ཁྲེང་ཀོན་ཆུས་ཀྱི་ཚོགས་ཁང་གི་ནུབ་ངོས་སུ་ཡོད་ཅིང་། མོན་འགྲོ་ཀླུ་བཙན་ནི་ཏཱ་ལའི་བླ་མ་སྐུ་ཕྲེང་དྲུག་པ་ཚངས་དབྱངས་རྒྱ་མཚོ་དང་མཉམ་དུ་མོན་རྟ་དབང་ནས་ཡོང་བ་རེད་ཟེར།  རྗེས་སུ་མོན་འགྲོ་ཀླུ་བཙན་དེའི་བྱང་ངོས་སུ་མོན་འགྲོ་སྒྲོལ་མ་ལྷ་ཁང་བཞེངས་ཏེ་དེའི་ནང་གཙོ་བོ་རྗེ་བཙུན་སྒྲོལ་མའི་སྐུ་དང་།  ཀོན་ཡུན་ཆང་།  རིགས་གསུམ་མགོན་པོའི་སྐུ་བཅས་ཡོད་པ་རེད།  ལྷ་ཁང་དེའི་ས་ཆའི་རྒྱ་ཁྱོན་ཀ་བ་བཅུ་ལྷག་ཙམ་ཡོད་ཅིང་།  རབ་བྱུང་བཅུ་དྲུག་པའི་ས་ཕག་ལོའི་བར་མང་ཚོགས་ཀྱིས་ཁྲོ་ཆེན་ཞུ་བ་དང་མཆོད་འབུལ་སོགས་བྱེད་མུས་ཡིན།  རྨེ་རུ་དགོན་ནས་དཀོན་གཉེར་མི་གཅིག་བཙུགས་ཏེ་ལྷ་ཁང་གི་བདག་གཉེར་བྱེད་ཀྱི་ཡོད།  །
སྨོན་འཇུག་གཉིས།
སྨོན་འཇུག་གཉིས།
རྒྱུ་སྨོན་པ་སེམས་བསྐྱེད་དང་།  ལམ་འཇུག་པ་སེམས་བསྐྱེད་དོ།   །
སྨོན་འཇུག་གི་ཐུགས་བསྐྱེད།
ཀླུ་སྦྱིན་དགེ་བཤིས་རིན་པོ་ཆེའི་རྣམ་ཐར། སྟོད་ཆ། མཇུག་རྩོམ། བེ་རི་འཇིགས་མེད།
ཀརྨ་པ་དབང་ཕྱུག་རྡོ་རྗེ
ཀརྨ་པ་དབང་ཕྱུག་རྡོ་རྗེ	ཁོང་ནི་རབ་བྱུང་དགུ་པའི་མེ་ཕོ་འབྲུག་ལོ་སྟེ་སྤྱི་ལོ1556ལོར་མདོ་ཁམས་ཏྲེ་སྨད་སྟག་བཟང་དུ་ཡབ་ཨ་རྡོར་དང་། ཡུམ་གླིང་བཟའ་ཨ་ལོད་གཉིས་ཀྱི་སྲས་སུ་སྐུ་འཁྲུངས། རབ་བྱུང་བཅུ་པའི་ཆུ་མོ་ཡོས་ལོ་སྟེ་སྤྱི་ལོ1603ལོར་སྐུ་གཤེགས། ཁོང་གི་བྱིས་པའི་མིང་ལ་ཡུམ་གྱིས་ནམ་མཁའ་རྒྱལ་པོ་ཞེས་བཏགས། དེ་ནས་སྐུ་གོང་མའི་ཕྱག་ཆས་སོགས་ངོས་འཛིན་གནང་བ་བཅས་མངོན་མཁྱེན་དང་རྫུ་འཕྲུལ་སྟོན་པ་སོགས་མཛད། དགུང་ལོ་བདུན་པར་རྗེ་ཞྭ་དམར་དཀོན་མཆོག་ཡན་ལག་གིས་གཙུག་ཕུད་བཞེས་ནས་མཚན་ལ་དཔལ་ལྡན་མི་ཕམ་ཆོས་ཀྱི་དབང་ཕྱུག་ཅེས་གསོལ། དེ་ནས་འཛམ་ཐང་དང་། ཤེལ་ཁོག ལ་མོ་རྩེ། མགོ་ལོག། ཀཾ་པོ་གནས་ནང་བཅས་ཕེབས་ནས་ཆོས་ཀྱི་འཁོར་ལོ་སྐོར། དེ་ནས་དབུས་སུ་ཕེབས་ལམ་གླིང་ཚང་གི་མགུ་ཟི་ལ་སྤྱན་འདྲེན་ཞབས་ཏོག་དང་། དྲན་ཐང་བརྒྱུད་དེ་ཀརྨར་ཕེབས། ཆབ་མདོར་ཞལ་ཐང་ལ་ཕྱག་ནས་གནང་བས་ཟུག་པ་དང་། གང་དུ་ཁྱེར་ཡང་མི་འདྲིལ་བར་བྱུང་། ལྷ་སྟེང་དང་ཟུར་མང་ཕྱོགས་སུ་ཕེབས། འབུལ་ཞབས་བསྙེན་བཀུར་མང་པོ་བྱུང་། དགུང་ལོ་བཅུ་པར་ཡངས་པ་ཅན་བརྒྱུད་དེ་མཚུར་ཕུའི་གདན་སར་ཕེབས། དགུང་ལོ་བཅུ་གཅིག་པར་རྗེ་ཞྭ་དམར་དཀོན་མཆོག་ཡན་ལག་པས་མཁན་པོ་མཛད་ནས་རབ་བྱུང་གི་སྡོམ་པ་བཞེས། སྡེ་པ་རིན་སྤུངས་པས་ངོ་མཚར་བའི་བཀོད་པ་བཤམས་ནས་སྤྱན་འདྲེན་ཞུས་པ་དང་། ཐུབ་སྐུ་ཁྱད་ཆོས་སུམ་ལྡན་དང་། དུང་དཀར་གཡས་འཁྱིལ་སོགས་འབུལ་ཆེན་མཛད། འབྲོང་བུ་དགོན་རྙིང་ཞིག་གསོ་དང་། མཚུར་ཕུའི་འདུ་ཁང་ཆེན་མོ་བསྐྱར་གསོ་མཛད། དགུང་ལོ་བཅུ་དྲུག་པར་སློབ་དཔོན་རྣམ་རྒྱལ་གྲགས་པ་ལས་ཕར་ཚད་མངོན་པ་སོགས་མདོ་ཕྱོགས་རྣམས་ལ་ལེགས་པར་གསན། སྒོ་རབ་བརྟན་གྱི་གཙུག་ལག་ཁང་དང་། ཐར་གླིང་གྲྭ་ཚང་གི་གཙུག་ལག་ཁང་སོགས་རྟེན་དང་བརྟེན་པ་བཅས་པ་གསར་བཞེངས་མཛད། དགུང་ལོ་ཉེར་བཞི་པར་རྗེ་དཀོན་མཆོག་འབངས་ཀྱིས་མཁན་པོ་མཛད་ནས་བསྙེན་པར་རྫོགས། མདོར་ན་དབུས་གཙང་ཁམས་གསུམ་གྱི་དགོན་སྡེ་བསྐྱར་བཞེངས་དང་། དབང་ཁྲིད་གདམས་ངག་གནང་བ། ཡུལ་སྡེའི་འཁོན་རྩོད་བསྡུམས་པ་སོགས་འགྲོ་དོན་མཐའ་ཡས་པ་མཛད་དོ། ཁོང་ནི་ཀརྨ་པ་སྐུ་ཕྲེང་དགུ་བ་ཡིན། ཁོང་གི་གསུང་རྩོམ་ནི《ཚད་མ་རིག་གཞུང་སྙིང་པོ》དང་། 《མངོན་པ་མཛོད་ཀྱི་འགྲེལ་བ》སོགས་པོ་ཏི་བཅུ་སྐོར་བཞུགས་སོ། ཁོང་གི་སློབ་མ་གྲགས་ཆེ་བ་ནི་རྗེ་བཙུན་ཏཱ་ར་ནཱ་ཐ་དང་། སི་ཏུ་ཆོས་ཀྱི་རྒྱལ་མཚན། དཔའ་བོ་གཙུག་ལག་རྒྱ་མཚོ། ཏྲེ་ཧོ་ལྷག་བསམ་རྒྱ་མཚོ། ཟུར་མང་ཀརྨ་ལེགས་བཤད་སྒྲ་དབྱངས། ཞྭ་དམར་དྲུག་པ་ཆོས་ཀྱི་དབང་ཕྱུག་བཅས་ཡིན། །
ཟླ་༡༡ཚེས་༡༡ཉིན་
ཟླ་༡༡ཚེས་༡༡ཉིན་ནི་སྤྱི་ལོའི་ལོ་གཅིག་གི་ནང་གི་ཉི་མ་༣༡༥པ་ཡིན། ལོ་མཇུག་ལ་ད་དུང་ཉིན་༥༠ཡོད།
༣༩ (གྲངས་ཀ།)
༣༩ནི་རང་བྱུང་གི་གྲངས་ཞིག་སྟེ་༣༨པའི་རྗེས་མ་དང་༤༠པའི་སྔོན་དུ་ཡིན།
སྤེན་པའི་གདུབ་ཀོར།
སྤེན་པའི་གདུབ་ཀོར་ནི་རྟོགས་སྔ་ཤོས་ཀྱི་རྒྱུ་སྐར་གདུབ་ཀོར་རེད་ལ། དུས་རབས་༡༧པར་ཚན་རིག་པས་སྤེན་པའི་གདུབ་ཀོར་ནི་ཆེ་ཆུང་མི་འདྲ་བའི་དངོས་པོ་རྡོག་རྡོག་མང་པོ་ལས་གྲུབ་པ་ར་སྤྲོད་བྱས། དེ་ནས་ལོ་ངོ་༣༠༠ལྷག་གི་རྗེས་སུ། སྤེན་པ་ལ་ཉེ་བར་བཅར་བའི་རྟོག་དཔྱོད་འཕྲུལ་ཆས་ཀྱིས་གང་ཞིག་གདུབ་ཀོར་ཡིན་པ་དང་གང་ཞིག་གདུབ་ཀོར་གྱི་སྲུབས་ཡིན་པ་ཁྱོན་ནས་གསལ་རྟོགས་བྱེད་ཐུབ་མེད།
༡༩༤༧ལོ།
༡༩༤༧ལོ་ནི་ཀེ་ལུའོ་ཀེ་ལི་ཡའི་ལོ་ཐོའི་ནང་བཀོལ་སྤྱོད་བྱས་པའི་ལོ་ཞིག་ཡིན།
མཐིང་ལྕགས།
མཐིང་ལྕགས་ནི་ལྕགས་རིགས་ཞིག་རེད། དེའི་འབྱུང་རྒྱུའི་མཚོན་རྟགས་ནི་Inརེད།
བོད་ཀྱི་གྲུབ་མཐའ་ཁག་གི་མིང་བྱུང་ཚུལ།
དེ་ཡང་སྤྱི་ལོ་༨༤༡ ཙམ་ལ་རྒྱལ་པོ་གླང་དར་མས་ཆོས་བསྣུབས། དེ་ནས་ལོ་ངོ་བརྒྱ་དང་སུམ་ཅུ་སོ་དྲུག་འདས་ཤིང་། བཙན་པོའི་གདུང་རབས་ཀྱིས་བོད་སྤྱི་ལ་དབང་བསྒྱུར་ བའི་དུས་སྐབས་ཡོལ་ཏེ་བོད་སིལ་བུར་ཐོར། རྗེ་དཔོན་ཚན་པ་བཅུ་ གཅིག་གིས་ས་ཁུལ་བཅད་བཟུང་དབང་བསྒྱུར་བྱེད་པའི་དུས་སྐབས་བྱུང་། སྤྱི་ལོ་༩༧༨ལོར་བླ་ཆེན་དགོངས་པ་རབ་གསལ་གྱི་སློབ་བརྒྱུད་དབུས་གཙང་གི་མཁས་པ་མི་བཅུ་ （དབུས་པ་ཀླུ་མེས་ཚུལ་ཁྲིམས་ཤེས་རབ། གཉལ་པ་འབྲིང་ཡེ་ ཤེས་ཡོན་ཏན། སྦ་ཚུལ་ཁྲིམས་བློ་གྲོས། རག་ཤི་ཚུལ་ཁྲིམས་འབྱུང་གནས། སུམ་པ་ཡེ་ཤེས་བློ་གྲོས་དང་ལྔ། གཙང་ནས་ལོ་སྟོན་རྡོ་རྗེ་དབང་ཕྱུག ཤེས་རབ་སེང་གེ། བོ་དོང་བ་ ཨུ་པ་དེ་དཀར་བ། མངའ་རིས་པ་འོ་བརྒྱད་སྤུན་གཉིས་དང་ལྔའོ།） ཡི་ནང་ཚན་ཀླུ་མེས་ཀྱིས་ཀ་ཆུང་ལྷ་ཁང་བཟུང་། དབུས་སྟོད་ལ་མོར་ཆག་དེའུ་ལྷ་ཁང་བཏབ། དེའི་སློབ་མ་ཞང་སྣ་ནམ་རྡོ་རྗེ་དབང་ཕྱུག་གིས་འཕན་པོ་རྒྱལ་ལྷ་ཁང་ བཞེངས། རྡོག་བྱང་ཆུབ་འབྱུང་གནས་ཀྱིས་ཡེར་པའི་ལྷ་ཁང་ བཞེངས། གླན་ཡེ་ཤེས་ཤེས་རབ་ཀྱིས་རྒྱ་གསར་སྒང་གི་ལྷ་ཁང་བཞེངས། དེ་བཞི་པོ་དེ་ལ་ཀླུ་མེས་ཀྱི་སློབ་མ་ཀ་བ་བཞི་ཟེར་རོ། ཁོང་རྣམ་པས་སྔ་རྗེས་སུ་ལྷ་ཁང་བཞེངས་ ཏེ་གནས་གཞི་བཟུང་བས་འདུལ་བ་སྨད་འདུལ་གྱི་ལུགས་ རབ་བྱུང་གི་སྡེ་སླར་ཚུགས་སོ། མདོར་ན། རྒྱལ་པོ་གླང་དར་མས་བསྟན་པ་བསྣུབས་རྗེས་སླར་ཡང་བསྟན་པའི་མེ་རོ་སྟོད་སྨད་གཉིས་ལས་ལངས་ཏེ་རིམ་བཞིན་དབུས་སུ་གསོས་ ཏེ་གཞི་ནང་པ་སངས་རྒྱས་པའི་ཆོས་ལུགས་ཡིན་པ་ལ་ཆོས་རྒྱུད་ཀྱི་ལྟ་གྲུབ་ཐུན་མོང་མ་ཡིན་པའི་ གྲུབ་མཐའ་སོ་སོར་བྱུང་བ་རྣམས་ཀྱིས་ཀྱང་རང་རང་གི་རྟེན་གཞི་བཙུགས་ཏེ་ཡུལ་དང་གནས་ཀྱི་མིང་དང་སྦྱར་བའི་ཆོས་ལུགས་ཀྱི་ཚོ་པ་མང་དུ་གྱེས་སོ། །
གྲུབ་མཐའ་ཞེས་པ་ནི་རང་གི་བློ་ངོར་ལུང་རིགས་ཀྱིས་བསྒྲུབས་ནས་གྲུབ་པར་ཐག་བཅད་པའི་ལྟ་ཚུལ་ལམ་རིགས་པའི་གཞུང་ལུགས་ཤིག་ལ་བྱ་ཞིང་། སྤྱིར་ནང་པའི་གྲུབ་མཐའ་སྨྲ་བ་ནི་བཀའ་བསྡུ་བ་གསུམ་ནས་བཟུང་འགྲེལ་བྱེད་རྣམས་ཀྱིས་ འཁོར་ལོ་གསུམ་གྱི་དགོངས་པ་སོ་སོར་བཀྲལ་བ་ལ་བརྟེན་ནས་བྱེ་མདོ་གཉིས་དང་། དབུ་སེམས་གཉིས་དང་བཅས་བཞིར་གྲངས་ངེས་པའོ། ཞེས་གྲགས་ལ། ད་ནི་བྱེ་བྲག་ བརྗོད་པར་བྱ་བའི་གཞི་སྟེ་བོད་ཀྱི་གྲུབ་མཐའ་སོ་སོའི་མིང་བྱུང་ཚུལ་མདོ་ཙམ་བརྗོད་པར་བྱའོ། །
༤༠ (གྲངས་ཀ།)
༤༠ནི་རང་བྱུང་གི་གྲངས་ཞིག་སྟེ་༣༩པའི་རྗེས་མ་དང་༤༡པའི་སྔོན་དུ་ཡིན།
རྫོགས་ཆེན།
བོད་ཀྱི་བོན་ཆོས་དང་ནང་ཆོས་ལྟར་ན་ནི་རྫོགས་ཆེན་རང་བཞིན་ནམ་ཐོག་མའི་གཞུང་ངམ་སེམས་ཀྱི་རང་བཞིན་གྱི་གནས་སྟངས་ཞིག
ཀརྨ་ཕུན་ཚོགས་རྣམ་རྒྱལ་
ཀརྨ་ཕུན་ཚོགས་རྣམ་རྒྱལ་ ཁོང་ནི་རབ་བྱུང་བཅུ་པའི་མེ་མོ་བྱ་ལོ་སྟེ་སྤྱི་ལོ1597ལོར་གཙང་སྟོད་དུ་ཡབ་ཀརྨ་བསྟན་སྲུང་དབང་པོའི་སྲས་སུ་སྐུ་འཁྲུངས། རབ་བྱུང་བཅུ་གཅིག་པའི་ཆུ་ཕོ་སྤྲེལ་ལོ་སྟེ་སྤྱི་ལོ1632ལོར་སྐུ་གཤེགས། ཁོང་དགུང་ལོ་ཆུང་ངུའི་དུས་ནས་ཡིག་རྩིས་དང་དྲག་རྩལ་བཅས་ལ་མཁས་པར་སྦྱངས། དགུང་ལོ་བཅུ་བཞི་པ་རབ་བྱུང་བཅུ་པའི་ལྕགས་མོ་ཕག་ལོ་སྟེ་སྤྱི་ལོ་1611ལོར་གཙང་སྟོད་སྡེ་བའི་སྲིད་དབང་བཟུང་། རབ་བྱུང་བཅུ་པའི་ཆུ་ཕོ་བྱི་ལོ་སྟེ་སྤྱི་ལོ1612ལོ་དང་། ཆུ་མོ་གླང་ལོ་སྟེ་སྤྱི་ལོ1613ལོར་མངའ་རིས་དང་། ལྷོ་པ། བྱང་པ། དྭགས་པོ། འཕན་པོ། གཞིས་ཀ་སྣེའུ་སོགས་ལ་དམག་དྲངས་ནས་མངའ་འབངས་སུ་བཅུག་སྟེ་བོད་ཡོངས་ལ་དབང་བསྒྱུར་མཛད། གཞིས་ཀ་རྩེའི་གྲོང་ཁྱེར་གྱི་བར་དེར་བཀའ་རྙིང་གི་ཆོས་སྡེ་གསར་རྒྱག་བྱེད་པའི་མགོ་བརྩམས་ཤིང་བཀྲ་ཤིས་ལྷུན་པོའི་རྒྱབ་རི་ལས་རྡོ་བསྔོགས་འདོན་བྱས་པ་དང་བཀྲ་ཤིས་ཟིལ་གནོན་ཞེས་པའི་ཡི་གེ་ཡང་བྲིས། རབ་བྱུང་བཅུ་པའི་ས་ཕོ་རྟ་ལོ་སྟེ་སྤྱི་ལོ1618ལོར་སོག་པོ་ཆོ་འཁུར་འགྲུལ་པས་ཀརྨ་པའི་མཛོ་ཁྱུ་ཇག་འདེད་བྱས་པའི་རྐྱེན་གྱིས་གཙང་དམག་དབུས་སུ་དྲངས་ནས་དབུས་དམག་དང་སེ་འབྲས་གཉིས་ཀྱི་སེར་དམག་ལ་ཕམ་ཉེས་བྱུང་། རྒྱལ་དབང་སྐུ་ཕྲེང་བཞི་པའི་ཡང་སྲིད་ཁྲི་འདོན་མི་ཆོག་པར་བཀས་བཅད། འབྲུག་ཡུལ་དུ་གཙང་དམག་སྔོན་རྗེས་སུ་ཐེངས་གཉིས་ཙམ་དྲངས་ཀྱང་ས་བཙན་ཡུལ་བཟང་ཡིན་པས་ཕན་འབྲས་མ་ཐོན་བ་རེད། ཁོང་ནི་གཙང་པའི་སྡེ་སྲིད་བཞི་པ་ཡིན་ནོ། །
ཟླ་༡༡ཚེས་༡༢ཉིན་
ཟླ་༡༡ཚེས་༡༢ཉིན་ནི་སྤྱི་ལོའི་ལོ་གཅིག་གི་ནང་གི་ཉི་མ་༣༡༦པ་ཡིན། ལོ་མཇུག་ལ་ད་དུང་ཉིན་༤༩ཡོད།
མིག་སྶན།
མིག་སྶན་ནི་སྲ་གཟུགས་དང་ལྕགས་རིགས་མིན་པའི་མ་རྒྱུ་ཞིག་རེད། དེའི་འབྱུང་རྒྱུའི་མཚོན་རྟགས་ནི་Sbརེད།
ཀརྨ་བསྟན་སྲུང་དབང་པོ་
ཀརྨ་བསྟན་སྲུང་དབང་པོ་	ཁོང་ནི་སྤྱི་ལོའི་དུས་རབས་བཅུ་དྲུག་པའི་དུས་དཀྱིལ་ཙམ་དུ་ཞིང་ཤག་པ་ཚེ་བརྟན་རྡོ་རྗེའི་སྲས་སུ་སྐུ་འཁྲུངས། ཁོང་དགུང་ལོ་ཆུང་ངུའི་དུས་ནས་ཡིག་རྩིས་སོགས་ལ་སྦྱངས་པ་དང་། ཆོས་སྲིད་གཉིས་ཀའི་ཕྱོགས་ལ་མཐོང་རྒྱ་ཅུང་ཟད་ཆེ་བར་བྱུང་། རབ་བྱུང་བཅུ་པའི་ཤིང་མོ་སྦྲུལ་ལོ་སྟེ་སྤྱི་ལོ1605ལོར་དམག་སྣེ་དྲངས་ནས་འཕན་ཡུལ་དབང་དུ་བསྡུས་ཤིང་དགེ་ལུགས་པའི་སྦྱིན་བདག་སྡེ་བ་སྐྱིད་ཤོད་པ་གཏོར་ཏེ་དཔོན་དམག་མང་པོ་བསད། སྐྱིད་ཤོད་པ་དང་རིན་སྤུངས་པ་ལས་རྣམ་པར་རྒྱལ་རྗེས་པ་རྣམ་ནོར་བུ་ཁྱུང་རྩེར་རྒྱུན་བཞུགས་མཛད། གཅེན་པོ་ཀུན་སྤངས་པ་ལྷ་དབང་རྡོ་རྗེ་སྐུ་གཤེགས་རྗེས་བསམ་གྲུབ་རྩེར་བཞུགས་ནས་གཙང་སྟོད་སྡེ་པའི་ཆབ་སྲིད་བསྐྱངས་སོ། །ཁོང་ནི་གཙང་སྟོད་ཀྱི་སྡེ་སྲིད་གསུམ་པ་ཡིན་ནོ། །
ཟླ་༡༡ཚེས་༡༣ཉིན་
ཟླ་༡༡ཚེས་༡༣ཉིན་ནི་སྤྱི་ལོའི་ལོ་གཅིག་གི་ནང་གི་ཉི་མ་༣༡༧པ་ཡིན། ལོ་མཇུག་ལ་ད་དུང་ཉིན་༤༨ཡོད།
བོའོ་ཐུའུ།
རེབ་གོང་གཉན་ཐོག་སྡེ་བར་དར་སྲོལ་ཆེ་བའི་བོའུ་ཐོའུ་ཟེར་བའི་ཆོས་ལུགས་ཀྱི་བྱེད་སྒོ་འདི་ནི། བོད་གདོད་མའི་ཆོས་ལུགས་ཀྱི་ནང་ཚན་གླུད་དང་གཏོའི་ཆོ་གའི་སྐོར་ཞིག་ཡིན་པ་དང་། བོའུ་ཐོའུ་ཞེས་པ་ནི་གཉན་ཐོག་གི་དོར་སྐད་ཡིན་ལ། དེ་གེག་གླུད་དམ་གླུད་རྫོང་གི་དོན་ཡིན།
ཆོ་ག་འདིའི་ནང་དོན་གཙོ་བོ་མི་ཕྱུགས་ཀུན་ལ་གནོད་འཚེ་བྱེད་པའི་གདོན་བགེགས་ཀྱི་བར་ཆད་བཟློག་པའི་ཆེད་དུ། རྒྱུ་རྩམ་པ་དང་མར་སོགས་ཀྱིས་མི་ཕྱུགས་ཀྱི་གཟུགས་བརྙན་བཟོས་ཏེ་ཆོས་ལུགས་ཀྱི་ཆོ་གས་བྱིན་རླབས་མཛད་ཏེ་མི་ཕྱུགས་ཀྱི་སྲོག་ཚབ་ཏུ་གེག་གླུད་འདི་རྫོང་བར་བྱེད་པ་ཡིན། གེག་གླུད་རྫོང་བའི་དུས་ཚོད་ནི་ལོ་རེའི་བོད་ཟླ་བཅུ་གཅིག་པའི་ཚེས་ཉི་ཤུ་ཉིན་ཡིན་ལ། ཉིན་དེར་སྡེ་བའི་སྒྲིག་སྲོལ་ལྟར་ཁས་བླངས་ཀྱི་གེག་གླུད་རྫོང་བའི་མི་སྣ་བདུན་པོ་གཙོས་སྡེ་བའི་སྐྱེས་པ་ཚང་མ་སྡེ་བའི་གཞི་བདག་ཁང་དུ་སོང་ནས་ལྷ་བསང་གཏོང་བ་དང་དུང་འབུད་པ། འཁར་རྔ་རྡུང་བ་བཅས་བྱེད་ཅིང་། གླུད་རྫོང་བ་མི་བདུན་དེས་ཁོག་སྟོད་གཅེར་བུར་འབུད་པ་དང་། རྐང་སྣམ་བརླ་རྩར་བརྫེས་རྗེས་ལུས་ཧྲིལ་བོར་བསང་ཐལ་བྱུགས་ཏེ་སྣག་ཚས་གདོང་ལ་སྨ་ར་འབྲི་བ། ལུས་ཡོངས་སུ་སྟག་གཟིག་གི་གཟུགས་རིས་འབྲི་བ། མགོ་ལ་སད་མ་ཟེར་བའི་ཤོག་བུ་རིང་བོ་འདོགས་པ། ཁ་ནང་དུ་ཤ་རློན་གསོལ་བ། སྐེ་ལ་སྐམ་ལུག་གི་རྒྱུ་མ་རློན་པ་དཀྲིས་པ། ལག་ཏུ་དབྱུག་པ་ཐོགས་པ། རལ་གྲི་སྐེད་ལ་གཟེར་བ་སོགས་གླུད་རྫོང་གི་གྲ་སྒྲིག་ཐམས་ཅད་ཡོངས་སུ་གྲུབ་རྗེས། ལྷ་བས་རིགས་ལྔའི་དབུ་རྒྱན་གྱོན་ནས་ཐོག་མར་གཞི་བདག་ལ་ཕྱག་འཚལ་ཞིང་། ལྷ་བ་དང་གླུད་རྫོང་བ་བདུན་གྱིས་ཆོ་གའི་སྒྲིག་སྲོལ་ལྟར་ངག་མཚམས་གཅོད་པ་དང་། ལྷ་བས་ལྷ་རྔ་རྡུང་བཞིན་བཀའ་བསྐས་དམ་བཞག་དང་གླུད་རྫོང་བསྔོ་བ་སོགས་ཀྱི་ཆོ་ག་འདོན་པ་དང་། གླུད་རྫོང་བ་བདུན་པས་པུས་མོ་སར་བཙུགས་ནས་དད་གུས་ཆེན་པོས་ཉན་པ་དང་། ལྷ་བས་ཆོ་ག་བཏོན་ཚར་རྗེས་གླུད་རྫོང་བ་བདུན་པོ་ས་ལྡིང་གནམ་ལྡིང་གིས་གཞི་བདག་ཁང་གི་སྒོར་བུད་དེ་སྐོར་བ་ལན་གསུམ་བརྒྱབ་ནས་སྡེ་བའི་ནང་དུ་རྒྱུག་ཅིང་། སྡེ་བའི་སྐྱེས་པ་དག་གིས་ཁོ་ཚོའི་རྗེས་ཕྱོགས་སུ་ཤོག་སྦག་དང་བོའུ་རྒྱག་པར་བྱེད། གླུད་རྫོང་བ་ཁོ་ཚོ་འཚུབ་མ་འཁྲུག་པོས་སྡེ་བའི་ནང་དུ་རྒྱུག་སྐབས་ཁོ་ཚོའི་ནང་གི་ལོ་ན་རྒན་པ་གཉིས་སྡེ་བའི་སྲང་ལམ་ནས་དལ་མོ་འགྲོ་བ་དང་། ལྷ་བ་དང་དཀོར་གཉེར་གཉིས་ཀྱིས་ལྷ་རྔ་རྡུང་བཞིན་ཁོ་ཚོའི་རྗེས་སུ་འགྲོ་བ། སྡེ་དཔོན་གཙོས་སྐྱེས་པ་རྣམས་ཀྱང་དེར་འགྲོགས་ནས་འགྲོ་བ་ཡིན། གླུད་རྫོང་བ་ལོ་ཆུང་ལྔ་བོ་ནི་འཁྱུག་རྩལ་གློག་དང་འདྲ་བའི་སྒོ་ནས་ཁྱིམ་ཚང་རེ་རེའི་ཁང་ཐོག་ནས་ལྷས་སུ་བབས་ཏེ་སྐོར་བ་བྱེད་པ་དང་། རང་རང་གི་ལག་ལ་གང་ཆུད་ཀྱི་ཟས་རིགས་སྣ་ཚོགས་རང་དགར་ཁྱེར་འགྲོ་བ་དང་དེར་སུས་ཀྱང་ཐེ་གཏོགས་མི་བྱེད་པ་མ་ཟད། ད་དུང་ཁྱིམ་རེ་རེས་གོ་རེ་སྣ་གཅུ་རེ་ཁོ་ཚོའི་ལག་གི་དབྱུག་པའི་མགོར་བསྐོན་ཞིང་། ནད་པ་ནད་མ་རྣམས་ཀྱང་ཐང་དུ་ཉལ་ཏེ་གླུད་རྫོང་བ་དེ་དག་རང་གི་སྟེང་ལ་འགོམ་ན། ནད་གདོན་ལས་གྲོལ་ཏེ་ལུས་ཕུང་བདེ་ཞིང་ཚེ་ཐག་རིང་བར་བཤད། ཡིན་ནའང་། གླུད་རྫོང་བ་སུ་ཡིན་ཡང་ཁང་ཐོག་ནས་མར་འཛུལ་བ་ལས་སྒོ་ཕྱེས་ནས་ནང་དུ་འགྲོ་བའི་སྲོལ་མེད། དེ་ལྟར་གླུད་རྫོང་བ་བདུན་པོ་སྡེ་བའི་ཁྱིམ་ཚང་རེ་རེ་བཞིན་འཛུལ་ཏེ་སྡེ་འདབས་ཀྱི་མཁར་སྒོར་འཛོམས་དུས། ཁོ་ཚོ་ཚང་མ་བྲེལ་བྲེལ་འཚུབ་འཚུབ་ཀྱིས་སྡེ་བའི་འདབས་རོལ་གྱི་དགུ་ཆུའི་ཕྱོགས་སུ་བྲོས་འགྲོ་བ་དང་། སྡེ་བའི་སྐྱེས་ཕོ་མོ་རྣམས་མཁར་སྒོ་འཚོགས་ནས་ཁོ་ཚོའི་རྗེས་སུ་མདོ་ཤེས་རབ་སྙིང་བོ་འདོན་པ་དང་། ཟློག་བསྒྱུར་བྱེད་པ། ཀི་རིང་འདེབས་པ། ཤོག་སྦག་དང་མེ་མདའ་རྒྱག་པར་མ་ཟད། སྔོན་ནས་གྲ་སྒྲིག་བྱས་པའི་ཀེག་གླུད་དང་བགེགས་གཏོར་རྣམས་ཁོ་ཚོའི་ཕྱོགས་སུ་འཕེན་པར་བྱེད། ཁོ་ཚོ་འགྲོ་ཁུལ་བྱས་ནས་དགུ་ཆུའི་ཁར་སོང་ནས་རང་རང་གི་ལུས་པོ་གཙང་མར་བཀྲུས་ནས་དབྱུག་པ་དང་གོ་རེ་མང་ཤོས་ཆུ་ལ་བསྐུར་ནས་ལྭ་བ་ཆ་ཚང་གྱོན་ཏེ་དགུང་མོ་དེར་ཕྱི་རོལ་ནས་ཞག་འདུག་བྱེད།
མདོར་ན། རེབ་གོང་གཉན་ཐོག་སྡེ་བའི་ཡུལ་མི་རྣམས་ཀྱིས་གེག་གླུད་དམ་བོའུ་ཐོའུ་ཞེས་པ་འདི་ནི་རང་གི་ཕ་མེས་ཡང་མེས་ནས་བརྒྱུད་པའི་ཆོས་ལུགས་ཀྱི་བྱེད་སྒོ་གལ་ཆེན་ཞིག་ཏུ་བརྩི་བར་མ་ཟད། གླུད་རྫོང་གཏོང་བའི་ཉིན་མོ་དེར་རང་རང་གི་ལོ་གཅིག་གི་སྐུ་རིམ་བསམ་ནས་གླུད་རྫོང་ལ་ཞུགས་པ་དང་གླུད་རྫོང་འབུལ་བའི་གོམས་གཤིས་བརྟན་པོ་ཡོད་པ་དང་བཅས་གཉན་ཐོག་སྡེ་བའི་བོའུ་ཐོའུ་ཞེས་པའི་བྱེད་སྒོ་ཡོངས་སུ་མཇུག་རྫོགས་སོ།
སྨོན་འཇུག་སེམས་བསྐྱེད།
སྨོན་འཇུག་སེམས་བསྐྱེད།
སངས་རྒྱས་ཆོས་ལུགས་ཀྱི་ཐེག་པ་ཆེན་པོའི་ཆོས་བྱེད་མཁན་རྣམས་ཀྱིས་བྱང་ཆུབ་ཀྱི་སེམས་བསྐྱེད་པའི་ཆོ་ག་ལ་རིམ་པ་མཐོ་དམན་གཉིས་ཡོད་པ་སྟེ་སྨོན་པ་སེམས་བསྐྱེད་དང་འཇུག་པ་སེམས་བསྐྱེད་གཉིས་ཡིན།  སྨོན་པ་སེམས་བསྐྱེད་ནི་བྱང་ཆུབ་ཀྱི་སེམས་ལ་མོས་པ་ཡིད་བྱེད་ཙམ་གྱི་སྒོ་ནས་བློ་སྦྱངས་ནུས་ཀྱང་།   སྤྱོད་པ་དང་བསླབ་བྱ་དངོས་སུ་ལག་ལེན་མི་ནུས་པ་རྣམས་ཀྱིས་བླངས་ཆོག་པ་ཡིན།   འཇུག་པ་སེམས་བསྐྱེད་ནི།  བྱང་ཆུབ་སེམས་ཀྱི་སྡོམ་པ་བླངས་ཏེ་སྤྱོད་པ་དང་བསླབ་བྱ་རྣམས་ལག་ལེན་ཐོག་བཀལ་བའི་གོ་དོན་ཡོད་པས་བློ་དམན་པ་རྣམས་ཀྱིས་བླངས་མི་ནུས་པ་ཞིག་ཡིན།   ཞིབ་པར་《སྤྱོད་འཇུག་》གི་འགྲེལ་པ་རྣམས་ལས་གསལ།  །
སྨོན་པ་བྱང་ཆུབ་སེམས་ཀྱི་བསླབ་བྱ་ལྔ།
སྨོན་པ་བྱང་ཆུབ་སེམས་ཀྱི་བསླབ་བྱ་ལྔ།
སེམས་བསྐྱེད་ཀྱི་ཕན་ཡོན་དྲན་པ།  ཉིན་རེར་ལན་དྲུག་རེ་བསྐྱེད་པ།   སེམས་ཅན་བློས་མི་སྤོང་བ།  ཚོགས་གཉིས་གསོག་པ།  ནག་ཆོས་བཞི་སྤོང་ཞིང་དཀར་ཆོས་བཞི་ལ་སློབ་པ་བཅས་ལྔའོ།   སྨོན་སེམས་ཀྱི་བསླབ་བྱ་ལྔ་ཡང་ཟེར།  །
ཊེ་ལུ་རིམ།
ཊེ་ལུ་རིམ་ནི་སྲ་གཟུགས་དང་ལྕགས་རིགས་མིན་པའི་མ་རྒྱུ་ཞིག་རེད། དེའི་འབྱུང་རྒྱུའི་མཚོན་རྟགས་ནི་Teརེད།
སྨོན་ལམ་ལྔ།
སྨོན་ལམ་ལྔ།
སེམས་བསྐྱེད་པའི་སྨོན་ལམ།  སྐྱེ་བའི་སྨོན་ལམ།  སྤྱོད་ཡུལ་གྱི་སྨོན་ལམ།  ཡང་དག་པའི་སྨོན་ལམ།   སྨོན་ལམ་ཆེན་མོའོ།   །
༤༡ (གྲངས་ཀ།)
༤༡ནི་རང་བྱུང་གི་གྲངས་ཞིག་སྟེ་༤༠པའི་རྗེས་མ་དང་༤༢པའི་སྔོན་དུ་ཡིན།
ཀུན་རྫོབ་བྱང་ཆུབ་ཀྱི་སེམས་
བདག་གཞན་མཉམ་བརྗེའི་བྱང་ཆུབ་ཀྱི་སེམས་ལ་སྟོང་པ་ཉིད་ཀྱི་ལྟ་བས་མ་ཟིན་པ་ལ་ཟེར། ཞིབ་པར་ཕར་ཕྱིན་སྐབས་དང་པོའི་སེམས་བསྐྱེད་ཀྱི་སྐབས་སུ་གསལ།
༼དུང་དཀར་ཚིག་མཛོད་ཆེན་མོ་༽ནས་བཏུས།
སྨོན་སེམས།
སྨོན་སེམས།
སྨོན་ལམ་གྱི་ངོ་བོར་གྱུར་པའི་བྱང་ཆུབ་སེམས་ལ་ཟེར། །
ཟླ་༡༡ཚེས་༡༤ཉིན་
ཟླ་༡༡ཚེས་༡༤ཉིན་ནི་སྤྱི་ལོའི་ལོ་གཅིག་གི་ནང་གི་ཉི་མ་༣༡༨པ་ཡིན། ལོ་མཇུག་ལ་ད་དུང་ཉིན་༤༧ཡོད།
༤༢ (གྲངས་ཀ།)
༤༢ནི་རང་བྱུང་གི་གྲངས་ཞིག་སྟེ་༤༡པའི་རྗེས་མ་དང་༤༣པའི་སྔོན་དུ་ཡིན།
ཀུན་རྫོབ་བདེན་པ་
༼དུང་དཀར་ཚིག་མཛོད་ཆེན་མོ་༽ནས་བཏུས།
སྨྱི་གུ།
སྨྱི་གུ།
སྨྱུག་ཕྲན་ནམ་སྨྱུག་ཆུང་དང་། སྨྱུ་གུའི་མིང་།  །
༤༣ (གྲངས་ཀ།)
༤༣ནི་རང་བྱུང་གི་གྲངས་ཞིག་སྟེ་༤༢པའི་རྗེས་མ་དང་༤༤པའི་སྔོན་དུ་ཡིན།
ཕུར་བུ།
ཕུར་བུའི་དངོས་པོའི་གྲངས་ཚད་ནི་སའི་གོ་ལའི་ལྡབ་༣༠༠ལྷག་ཡོད། ཕུར་བུའི་མཐའ་འཁོར་དུ་གར་ཚད་ཆེ་བའི་རླུང་ཁམས་ཆེན་པོའི་བང་རིམ་ཡོད་པ་དང་། དེའི་ཐོག་གི་དམར་ཐིག་ཆེན་པོ་དེ་ནི་ཕུར་བུའི་རླུང་ཁམས་ཆེན་པོའི་ནང་གི་ཆུ་འཁོར་རྣམ་པའི་རླུང་འཚུབ་ལྟེ་གནས་ཤིག་ཡིན་པ་དེ་མ་མཐར་ལོ་ངོ་༤༠༠ལྷག་ལ་གནས་བསྡད་པ་རེད་ལ། ཆེ་ཆུང་དང་ཁ་མདོག་ལ་རྒྱུན་ཆད་མེད་པར་འགྱུར་ལྡོག་འབྱུང་གི་ཡོད། ཕུར་བུའི་འཁོར་སྐར་དང་པོའི་ཐོག་ཏུ་མེ་རི་འཕྱུར་གྱི་ཡོད་པ་དང་། ད་རུང་མེ་རི་གསོན་པོའི་རྗེས་ཤུལ་ཡང་ཡོད་པ་རེད། ༡༩༧༩ལོར། ཕུར་བུའི་མཐའ་འཁོར་ན་ཕུརབུའི་གདུབ་གོར་སྲབ་མོ་ཞིག་ཡོད་པའང་རྟོགས་ཡོད།
ཕུར་བུའི་འཁོར་སྐར།
ཕུར་བུའི་འཁོར་སྐར་ཆེ་ཤོས་བཞི་ནི་༡༦༡༠ལོར་རྟོགས་པ་རེད། ཕུར་བུའི་འཁོར་སྐར་གསུམ་པ་ནི་ཉི་མའི་ཁྱིམ་རྒྱུད་ཀྱི་རྟོགས་ཟིན་པའི་འཁོར་སྐར་༡༥༠ལྷག་གི་ནང་ནས་ཆེས་ཆེ་བ་དེ་ཡིན་པ་དང་ཐ་ན་ལྷག་པ་དང་གཤིན་རྒྱལ་སྐར་མ་ལས་ཀྱང་ཆེ་བ་རེད།
ཀུན་རྫོབ་གསུམ་
ནང་པ་སངས་རྒྱས་པའི་གྲུབ་མཐའ་སྨྲ་བ་བཞིའི་ནང་ཚན་སེམས་ཙམ་པ་རྣམས་ཀྱིས་ཀུན་རྫོབ་ལ་སྒྲས་བརྗོད་རིགས་ཀྱི་སྒོ་ནས་དབྱེ་ན་གསུམ་སྟེ། ༡་བཏགས་པའི་ཀུན་རྫོབ་དང་། ༢་ཤེས་པའི་ཀུན་རྫོབ། ༣་བརྗོད་པའི་ཀུན་རྫོབ་བཅས་གསུམ་ཡོད། བཏགས་པའི་ཀུན་རྫོབ་ཅེས་པ་ནི་ཐ་སྙད་དང་མིང་འདོགས་པའི་གཞིར་གྱུར་པ་ལ་ཟེར་ཞིང་། ཤེས་པའི་ཀུན་རྫོབ་ཅེས་པ་ནི་འཇིག་རྟེན་ཐ་སྙད་པའི་ཤེས་པའི་ཡུལ་ཡིན་པ་ལ་ཟེར་བ་དང་། བརྗོད་པའི་ཀུན་རྫོབཅེས་པ་ནི་དོན་གཅིག་ལ་ཐ་སྙད་སྣ་ཚོགས་པའི་སྒོ་ནས་བརྗོད་དུ་རུང་བ་ལ་ཟེར་བ་བཅས་ཡིན།ཀུན་རྫོབ་དེ་གསུམ་གང་རུང་ཡིན་ན་ཀུན་རྫོབ་ཡིན་པས་ཁྱབ་པ་མེད་ཀྱང་སྒྲ་བཤད་འཇུག་རུང་གི་དབང་དུ་བྱས་ནས་ཀུན་རྫོབ་ཅེས་བཏགས་པ་ཡིན། ཞིབ་པར་ཕར་ཕྱིན་གྱི་དྲང་ངེས་སེམས་ཙམ་པའི་སྐབས་སུ་གསལ་ལོ། །
༼དུང་དཀར་ཚིག་མཛོད་ཆེན་མོ་༽ནས་བཏུས།
གུང་ཐང་དཀོན་མཆོག་བསྟན་པའི་སྒྲོན་མེ།
གུང་ཐང་དཀོན་མཆོག་བསྟན་པའི་སྒྲོན་མེ་མཆོག་ནི་ ༡༧༦༢ ལོར་མདོ་སྨད་མཛོ་དགེ་ནས་འཁྲུངས་ཤིང་། ༡༨༢༣ ལོར་གཤེགས། ཁོང་ནི་སྐབས་འདིའི་མཁས་པའི་ནང་ནས་གཟེངས་སུ་ཐོན་ཞིང་། གསར་རྩོམ་གྱི་རིགས་ལ་ཡང་། བསླབ་བྱ་དང་ཆུ་ཤིང་གི་བསྟན་བཅོས་སོགས་མང་ཙམ་སྣང་། མཁས་པ་འདིའི་གསུང་བསླབ་བྱ་ནོར་བུའི་གླིང་དུ་བགྲོད་པའི་ལམ་ཡིག་ནི་ཆེས་གྲགས་ཅན་གྱི་བསླབ་བྱ་ཞིག་ཡིན་ཞིང་། དཔེར་ན།
སྡིག་གྲོགས་ཡིན་ཞེས་རྭ་ཅན་མི་འབྱུང་གིས།།
གཅེས་ཤིང་ཕན་པའི་ཟོལ་གྱིས་འཛུམ་བསྟན་ནས།།
རྩེ་རྒོད་གཡེང་བའི་གྲོགས་བྱེད་བག་མེད་ཀྱི།།
ལས་ལ་སྦྱོར་དེ་སྡིག་པའི་གྲོགས་ཡིན་པས།།
ཉིན་རེར་ཟས་ཀྱང་མི་དྲན་བརྩོན་འགྲུས་རྩོམ་།།
ཞུགས་མ་ཐག་ནས་མཁས་པའི་གོ་འཕང་འདོད།།
ཞག་གསུམ་ལོན་ཚེ་རྗེས་མེད་གཡེང་བས་ཁྱེར།།
ཟབ་ཟབ་མན་ངག་ཟེར་དགུ་འཚོལ་བ་དང་།།
ཐོབ་ཐོབ་མང་པོའི་རྣམ་གྲངས་གསོག་བྱེད་ཅིང་།།
སྒྲ་སྙན་སྨན་རྩིས་སོགས་ལ་མགོ་འཁོར་བ།།
གཞུང་ལུགས་ཐོས་བསམ་རྣལ་མའི་གེགས་ཡིན་པས།།
རྩ་བ་བོར་ནས་ཡལ་ག་མ་འཛིན་ཨང་།། སོགས་ཀྱིས་མཚོན་ལ། བསླབ་བྱ་འདི་ལ་མཚོན་ན་ཚིགས་བཅད་རྣམས་གོ་སླ་ཞིང་། དཔེ་དང་རྒྱུ་མཚན་སོགས་ཀྱང་དོན་ལ་ཤིན་ཏུ་འཇུག་པ་བཅས་ཀྱིས་བསླབ་བྱ་འདིའི་འཕྲིན་ལས་ཀྱང་འཕེལ་བར་གྱུར་ལ། ད་དུང་ཚིགས་བཅད་གཅིག་ལ་ཚིག་རྐང་ལྔ་ཡོད་པའི་བསླབ་བྱ་ཞིག་ཡིན་བརྟེན་འབྲི་ཐབས་ཀྱི་ཆ་ནས་ཀྱང་ཆེས་ཐུན་མོང་མ་ཡིན་པ་ཞིག་ཆགས་འདུག་སྙམ་མོ།། ཡང་ཁོང་གིས་ས་སྐྱ་ལེགས་བཤད་དང་མཚུངས་པར་བརྩམས་པ་ཡིན་ཞེས་མཇུག་རྩོམ་དུ་བཀོད་པའི་ཤིང་གི་བསྟན་བཅོས་ལ་མཚོན་ན་ཡང་།
ཚེར་མ་ཟུག་པའི་ལན་དུ་སླར།།
གནོད་བྱེད་ལ་ཡང་སླར་ཁྲོ་བ།།
རང་ཉིད་ཉམས་པའི་རྒྱུ་རུ་ཟད།། ཅེས་དང་།།
ཟླ་༡༡ཚེས་༡༦ཉིན་
ཟླ་༡༡ཚེས་༡༦ཉིན་ནི་སྤྱི་ལོའི་ལོ་གཅིག་གི་ནང་གི་ཉི་མ་༣༢༠པ་ཡིན། ལོ་མཇུག་ལ་ད་དུང་ཉིན་༤༥ཡོད།
གུང་ཐང་དཀོན་མཆོག་བསྟན་པའི་སྒྲོན་མེ།
རྗེ་དཔོན་བཟང་པོའི་བཀའ་དྲིན་གྱིས།།
གཡོག་འཁོར་མངའ་ཐང་དར་བར་འགྱུར།།
ལྗོན་པ་ཆེ་ལ་བརྟེན་པ་ཡིས།།
ཚེར་མའི་ཤིང་ལ་བརྟེན་བྱས་ན།།
གནད་དུ་ཟུག་པའི་སྡུག་བསྔལ་སྐྱེ།།
སྐྱེ་བོ་ངན་པ་རྟེན་བྱས་ཀྱང་།།
ནག་ཁུང་།
ནག་ཁུང་ནི་ག་ལ་ཡ་མཚན་ཅན་ཞིག་ཡིན་པ་དེ་ཚད་འདས་སྐར་གསར་འབར་གས་བྱུང་བ་ལས་ཆགས་པ་རེད། དེའི་འཐེན་ཤུགས་ཧ་ཅང་ཆེ་བས་ཐ་ན་འོད་ཀྱང་དེའི་འཐེན་ཤུགས་ལས་ཐར་དཀའ་བ་རེད།
གསལ་བཤད།
བུ་ག་ནག་པོ།
གུང་ཐང་དཀོན་མཆོག་བསྟན་པའི་སྒྲོན་མེ།
ལང་ཚོས་དྲེགས་པའི་གཞོན་ནུ་ཞིག།
འོངས་ཏེ་ཅོ་འདྲི་འདི་སྐད་གླེང་།།
རྒད་པོ་འགྲོ་འདུག་བྱ་བྱེད་ཀུན།།
གཞན་དང་མི་མཐུན་ཅལ་ཅོལ་རང་།།
བྱེད་པའི་རྒྱུ་མཚན་ཅི་ཡིན་ཟེར།།
དེ་ལ་རྒད་པོས་ལན་སྨྲས་པ།།
ཡོག་ལི་ཤ་དར་ཁྲག་དར་གྱི།
འཕུར་མ་ལྡིང་ཁྱོད་ང་ལ་ཉོན།།
ཁྱེད་ལས་ལྷག་སྒོས་ལྷག་ཅིག་ཡིན།།
བརྒྱུགས་ན་གྱི་ལིང་རྟ་ཡང་ཟིན།།
བཟུང་ན་བྱང་ཁའི་འབྲོང་ཡང་ཐུབ།།
ཀུན་གཞི་
འདི་སེམས་ཙམ་པས་ཁས་ལེན་པའི་ཀུན་གཞིའི་རྣམ་ཤེས་ཞེས་པ་དེ་མིན། འདིར་ཀུན་གཞི་ནི་བཀའ་བརྒྱུད་པ་རྣམས་ཀྱིས། འཁོར་བ་དང་། མྱང་འདས་གཉིས་ཀྱི་གཞི་རྩ་སེམས་གསལ་ཞིང་རིག་པ་དེ་ལ་ཟེར། དེ་ཉིད་དང་པོ་ནས་སངས་རྒྱས་ཀྱི་ངོ་བོར་ཡོད་པ་ལ། དེ་ལྟར་ངོ་མ་ཤེས་ན་འཁོར་བར་འཁྱམས་པ་དང་དེ་ལྟར་རྟོགས་ན་སངས་རྒྱས་རང་ངོ་འཕྲོད་པ་ཡིན་པས། སེམས་འཁོར་འདས་ཀུན་གྱི་གཞི་མ་དེ་སངས་རྒྱས་སུ་ཁས་ལེན་ཞིང་དགེ་ལུགས་པས་དེ་ལྟར་ཁས་མི་ལེན་ནོ། །
གུང་ཐང་དཀོན་མཆོག་བསྟན་པའི་སྒྲོན་མེ།
ཡང་ཟོར་ནམ་མཁའི་བྱ་དང་མཚུངས།།
ཀུན་གཞི་
༼དུང་དཀར་ཚིག་མཛོད་ཆེན་མོ་༽ནས་བཏུས།
གུང་ཐང་དཀོན་མཆོག་བསྟན་པའི་སྒྲོན་མེ།
མཛེས་པ་ལྷ་ཕྲུག་གཞོན་ནུ་འདྲ།།
རིན་ཐང་ཅན་གྱི་རྒྱན་ཡང་བཏགས།།
བང་རྩལ་ཅན་གྱི་རྟ་ཡང་ཞོན།།
རྩེ་རྒོད་མ་བྱས་གཅིག་ཀྱང་མེད།།
དགའ་སྐྱིད་མ་མྱོང་གཅིག་ཀྱང་མེད།།
འཆི་བ་འོང་དོགས་ག་ལ་ཡོད།།
རྒ་བའང་ཐོག་ཏུ་འོང་མ་སྙམ།།
སོགས་གསུངས་ཏེ་རྒན་གཞོན་བར་གྱི་འགྱུར་བ་རྣམས་དྲངས་ཡོད་ཅིང་། མཐར་ཆོས་བསྟེན་དགོས་པའི་བསླབ་བྱ་མཛད་ཡོད། འདི་ཡང་རྩོམ་སྲོལ་རིགས་གསར་པ་ཞིག་གི་ཁོངས་སུ་ཨེ་འགྲོ་སྙམ་ནས་བཀོད།
ཡོང་ཁུངས། རབ་གསལ་མེ་ལོང་དྲ་རྒྱ།
དགེ་བཤེས།
དགེ་བཤེས་ནི་བོད་ཀྱི་ནང་ཆོས་ཀྱི་གཙུག་ལག་སློབ་གྲ་ཆེན་མོའི་མཐར་ཕྱིན་པའི་གྲ་པ་ལ་ཟེར། དགེ་བཤེས་ལ། ལྷ་རམས་པ། ཚོགས་རམས་པ། རྡོ་རམས་པ། གླིང་བསྲེས། དཀའ་བཅུ་བའམ་བཀའ་བཅུ་བ། དཀའ་བཞི་བ་སོགས་ཡོད།
སྟོན་བཤད།
མཆོད་ཨོཾ་མ་ཧཱུྃ།  མཆོད་ཨོཾ་མ་ཧཱུྃ།  མཆོད་ཨོཾ་མ་ཧཱུྃ། མཆོད་བླ་མ་མཆོད། ཡི་དམ་མཆོད། སངས་རྒྱས་བྱང་སེམས་མཆོད། དཔའ་བོ་མཁའ་འགྲོ་མཆོད། ཆོས་སྐྱོང་སྲུང་ མ་མཆོད། ས་འདིའི་ས་བདག་མཆོད། ཡུལ་འདིའི་གཞི་བདག་མཆོད། བླ་མ་ཆོས་སྐྱོང་ཅན་གྱི་ཆོས་སྐྱོང་མཆོད། སྐྱེ་བཟུ་དགྲ་ལྷ་ཅན་གྱི་དགྲ་ལྷ་མཆོད། མ་ཧྲི་ཟས་ལྷ་ཅན་གྱི་ཟས་ལྷ་མཆོད། མགོ་བའི་ལྷ་ལྔ་མཆོད། རླུང་རྟ་སྡེ་བཞི་མཆོད། དགྲ་ལྷ་བཅུ་གསུམ་མཆོད། བུ་རང་གི་ཕོ་ལྷ་དགྲ་ལྷ་མཆོད། མཆོད་ཨོཾ་མ་ཧཱུྃ།
ཡ....ངའི་མཆོད་མཆོད་མཆོད་ལ་དགུང་ཨ་སྔོན་མཆོད།།  དགུང་ཨ་སྔོན་གི་ཡང་སྔོན་མཆོད༎ སྟོད་ལྷ་ཆེན་ཚངས་པ་དཀར་པོ་མཆོད།།  མ་ཨ་ནེ་གོང་མ་རྒྱལ་མོ་མཆོད༎ ལྷ་ཕྲུག་ཉིས་ཁྲི་དགུ་འབུམ་མཆོད།།  ལྷ་ཕྲུག་ཐོད་ཀྱི་རྒྱལ་པོ་མཆོད༎ དགུང་ཨ་སྔོན་འདི་མ་མཆོད་མ་བཀུར་ན༎ མགོ་ཀླད་རིས་གི་གཏོད་ས་སོ་ཨ་སྔོན་དགུང་ཡིན་ཟེར་རྒྱུ་ཅན་རེད། ཡ....ངའི་མཆོད་མཆོད་མཆོད་ལ་བར་སྣང་ཡང་མོ་མཆོད༎ བར་བྱང་ཕྱོགས་སྐུ་ལ་འཚམ་བཞི་མཆོད༎ བྱང་རིག་ཉིས་ཁྲི་དགུ་འབུམ་མཆོད༎ བྱང་ཤམ་བྷ་ལ་ཡི་ཕོ་བྲང་མཆོད༎ བྱང་མི་འགྱུར་གྱི་སྐར་མ་ཨ་བརྟན་མཆོད༎ བར་སྣང་འདི་མ་མཆོད་མ་བཀུར་ན༎ དགུང་ཉི་ཟླ་སྐེད་གི་འཆར་ས་ཡིན༎ གློག་དམར་འཁྱུག་ས་ཡིན༎ འབྲུག་ཆུང་གྲགས་ས་ཡིན༎ ཆར་ཆུ་འབབ་ས་ཡིན༎  ཡ....མཆོད་མཆོད་མཆོད་ལ་དོག་མོ་ས་འདི་མཆོད༎ ས་ལ་གནས་པའི་ཀླུ་རིགས་མཆོད༎ ཀླུ་རྒྱལ་གཙུག་ན་རིན་ཆེན་མཆོད།།  ཀླུ་མོ་དུང་སྐྱོང་དཀར་མོ་མཆོད༎ ཀླུ་ཕྲུག་ཕྱེ་བ་དུང་ཕྱུར་མཆོད༎ ས་དོག་མོ་འདི་མ་མཆོད་མ་བཀུར་ན༎ རྐང་སག་ལྷམ་གི་རི་མོ་རྒྱག་ས་ཡིན༎ རྩི་ཤིང་སྐྱེ་ས་ཡིན་ནས་ཟེར༎ ལོ་ཏོག་འཁྲུང་ས་ཡིན་ནས་ཟེར༎ དབྱང་ར་ཚ་བཞི་པོ་འཕེལ་ས་ཡིན༎  ཡ....ངའི་མཆོད་མཆོད་ལ་ཕུག་ལྷ་མཆོད༎ ཕུག་ལྷ་གེ་ཐུང་འདི་མ་མཆོད་མ་བཀུར་ན༎ ཆོས་བཀའ་བསྟན་གཉིས་ག་རྩིགས་ས་ཡིན༎ ཕ་ཨ་ཁུའི་དགྲ་ལྷ་འཁོར་ས་ཡིན༎  ཡ....ངའི་མཆོད་མཆོད་ལ་ཐབ་ཀ་མཆོད༎ ཐབ་ལྷ་གཡོན་མོ་འདི་མ་མཆོད་མ་བཀུར་ན༎ མ་སྲུ་མའི་ཇ་ཆང་སྐོལ་ས་ ཡིན༎ ཤ་ཐུལ་གྱི་བཙོ་ས་ཡིན༎ ཡ....ངའི་མཆོད་མཆོད་ལ་སྒོ་ལྷ་མཆོད༎ སྒོ་ལྷ་སྟག་ཡག་འདི་མ་མཆོད་མ་བཀུར་ན༎ འབྲི་ཐུལ་མའི་ནུ་ཁ་དྲོས་ས་ཡིན༎ ལུག་ཚེར་མོའ་ིབལ་ཁ་གཡང་ས་ཡིན༎ རྒྱས་རྒྱ་མོའ་ིལག་སྦྲེལ་བྱེད་ས་ཡིན༎ ཕྱུགས་རྭ་གཡང་གི་འཁོར་ས་སོ་ ཡིན་ཟེར་རྒྱུ་ཅན་རེད༎
ཡ....ད་གཡས་འདི་ཚོགས་རྣམས་ཀྱིས་ཕོ་ལྷ་མཆོད༎ གཡོན་འདུ་ཚོགས་རྣམས་ཀྱིས་མོ་ལྷ་མཆོད༎ ཁྱིམ་འདི་ཚོགས་རྣམས་ཀྱིས་སྤྱི་ལྷ་མཆོད༎  མཆོད་ཨོཾ་མ་ཧཱུྃ། གནམ་ལ་བལྟས་ན་སྐར་མ་ཡག་གི༎ ས་ལ་བལྟས་ན་སྐར་རྩིས་ཡག་གི༎ བར་ན་གཟའ་སྐར་གྱི་རྒྱུ་བ་བཟང་གི། བཀྲ་ཤིས་པའི་ཉི་མ༎ ཕུན་སུམ་ཚོགས་པའི་སྐར་མ༎ བདེ་ལེགས་འབྱུང་བའི་དུས་ཚོད༎ སྐྱིད་ཉི་མ་རྩེ་ཤར་གྱི་ཉིན་འདིར༎ མ་ལྷ་ཆབ་སྔོན་མོའ་ིགཡས་ཟུར༎ ཐང་གཡུང་དྲུང་འདྲ་བའི་ལྟེ་བ༎ མང་ཆགས་ཆུ་ཡུལ་གྱི་ལུང་བ༎ ཤིང་ཙན་དན་གྱི་ལོ་འདབས་རྒྱས་ས༎ ཧ་ཕྱུགས་པོའ་ིལྷ་ར་གཡང་ས༎ ཡ་རབས་ཀྱི་གཞི་མགྲོན་འཚོགས་ས༎ སྐྱིད་ཀྱི་ལྷ་ཁྱིམ་གཡངས་ཁྱིམ་གྱི་ནང་ལ་བལྟོས་ན༎ ནང་འདིར་ཚོགས་ཁྲོན་པ་མང་བོ༎ འཇའ་དར་ཚོན་སྣ་ལྔ་འདྲ་བའི་དར་འཐེན་གི༎ བྱ་ཁུ་བྱུག་གསུང་སྙན་ཅན་འདྲ་བའི་གླུ་ལེན་གི༎ ཤ་ཐུལ་གྱི་རི་བརྩིགས་གི༎ ཇ་ཆང་གི་མཚོ་འཁྱིལ་གི།
ཡ....ད་ངའི་གཡས་ལ་བལྟས་ན་གཡས་ཇ་ཡག་གི། གཡས་ཇ་འཛམ་གླིང་ཉི་མ་ཤར་འདྲ་ཡག་གི། གཡོན་ན་བལྟས་ན་གཡོན་ཇ་ཡག་གི། གཡོན་ཇ་བཅོ་ལྔའི་དུང་ཟླ་ཚོས་འདྲ་ཡག་གི། མདུན་ནས་བལྟོས་ན་མདུན་ཇ་ཡག་གི། མདུན་ཇ་ བསང་ཐོ་རེངས་གི་སྐར་ཆུང་ཤར་འདྲ་ཡག་གི། གཉེན་ཞང་ཚན་ཚང་མའི་སྐུ་ལས་སོ་བདེ་མོ་ཡིན་ན་ཞེས་མག་ལྭ་སྐོན་པ།
ཡ....ད་དེ་རིང་གཟའ་སྐར་དུས་བཟང་གི་ཉིན་འདིར༎ མེ་ལོང་སྲིད་པའི་འོད་ཁྱིམ་ནང་ནས༎ སྟོན་མོ་བསྒྲིགས་ཆང་གི་བསྒྲིག་ཡག་གི། ཨ་ཞང་ཚང་གི་སྐྱིད་གི་གཡུ་སྦྲ་ཐུང་གཤོག་གོང་དགོས་ནང་གི། གཡས་ཇ་ཅ་གི་གྲལ་རྐེད་གི། གདན་དཀར་གྲུ་བཞིའི་སྟེང་གི་དམག་ཞེས་ཆ་ལོ༎ ཁྱོས་དཀྱིལ་ཀྲུང་གི་བཞིན་གྱི་ནོར་བུའི་མདུད་པ་ཞུགས་ལ་དགས་སེ་ལོངས་ར།།  ངའི་ཁྱོས་མི་ལས་རི་རྒྱུད་ལྷུན་པོའ་ིསྟེང་ལ༎ འཇའ་ཚོན་སྣ་ལྔའི་གོས་ཞིག་བསྐོན་ན༎ ཤར་ཕྱོགས་དུང་གི་རིང་མོའ་ིཁ་སྒང་ནས༎ དུང་གི་ལུ་གུ་སྤུན་གསུམ་གི་བལ་ཡག་གི། ལུག་རྫི་བྱང་དཀར་ཅན་གི་འཚོ་ཡག་གི།  ལྷས་ར་གྲུ་བཞིའི་ནང་གི་སྐྱེས་ཡག་གི། བུ་ཚ་བདེ་ལགས་ཅན་གི་འཛིན་ཡག་གི། བལ་ཐུག་ལྷ་མ་ལྷོད་གི་བཅུག་ཡག་གི། ཁེ་གྲི་ཇ་ མ་ཇུ་གི་འབྲེག་ཡག་གི། མ་ཨ་ནེ་གོང་མ་རྒྱལ་མོའ་ིའཁོས་ཡག་གི། ཐག་ག་འཇམ་དབྱངས་སྲིད་པའི་ཐག་ཡག་གི། བཟོ་ བ་གོང་ཆེན་རྒྱལ་མོའི་བཟོ་ཡག་གི། བཟོ་ཁབ་ཚིག་གཅིག་གི་བརྫད་པ་མེད་ནས༎ སྐུད་ཚིག་གཅིག་གི་བརྫད་ཉེས་མེད་ ནས༎ གོང་བ་ལྷོ་སྤྲིན་ཡིན་པས་དཀྱིལ་ནས་ཟུངས༎ ངའི་ཁྱོའ་ིམི་ལས་རི་རྒྱུད་ལྷུན་པོའི་སྟེང་༎ འཇའ་ཚོན་སྣ་ལྔའི་གོས་ ཞིག་སྐོན༎ ཡེ་ད་འཇིག་རྟེན་གི་བྱ་བ་གཡས་ཟེར་ནི་རེད༎ སྔོན་ལ་ཕུ་རུང་གཡས་བ་འདི་གོན༎ ཕུ་རུང་གཡས་བ་འདི་ ཤོར་ར་གོན་ར༎  བུ་དཔའ་བོའ་ིརལ་གྲི་ཕྱར་ས་ཡིན་ནས༎  ཕུ་རུང་གཡོན་པ་འདི་དཀྱུས་ཡ་གོན་ར༎ གཞི་མཆུ་སྐར་ཀླད་ལ་དཀྱུ་ས་ཡིན་ནས༎ སྒྲོག་གི་མ་རི་དོག་གི་རེད༎ སྒྲོག་མགོ་ཡིད་བཞིན་ནོར་བུ་རེད༎ སྒྲོག་ལུང་བསམ་པའི་དོན་འགྲུབ་རེད༎ སྒྲོག་ལུང་རིང་ན་ཚེ་རིང་ནས༎ སྒྲོག་གུ་སྒྲོགས་ན་དོན་འགྲུབ་ནས༎ དོན་གར་སོང་ས་ནས་འགྲུབ་རྒྱུ་རེད༎ ཡེ་ད་སྐེ་རགས་ཤུབ་ཤུབ་བུ་བརྒྱའི་ཨ་བ་ཟེར་ནས༎ བུ་བརྒྱ་རེ་འདྲ་རེ་གང་ནས་གནང་ར༎ སྡེ་མགོ་ཚོ་མགོ་ཐོན་ནས་བུ་གཅིག༎ ཧྲི་སྡེ་གོང་གཤེགས་ཡིད་ནས་བུ་མོ་ཞིག རྒྱབ་ཟེར་ཆ་གོན་གི་བན་ཆུང་ཞིག བུ་བུ་མོ་གསུམ་འདི་ཚོད་རེད་ལ༎ སྐེ་རགས་སྔོན་ནས་བླངས་ནས་གཞུག་ནས་མདུད་དགོ་ནས་ཟེར༎ གཞུག་ནས་མདུད་པ་གསུམ་རྒྱགས་དགོ་ནས་ཟེར༎ གཅིག་ཕོ་ལྷའི་སྐལ་ཡིན༎ གཅིག་དགྲ་ལྷའི་སྐལ་ཡིན༎ གཅིག་མག་ཞིས་ཆ་ལོ་ཁྱེད་ཀྱི་སྐལ་ཡིན༎ འཇིག་རྟེན་གྱི་བྱ་བ་གཡས་ཟེར་ནི་རེད༎  རྟ་འདོ་བའི་ཞོན་ཕྱོགས་གཡོན་ཟེར་ནི་རེད༎  སྔོན་ལ་ལྷམ་གཡོན་པ་འདི་གོན༎ རྐང་ཟག་ལྷམ་གི་ས་གཞི་ནོན་ན་གོན་ར༎ ས་གཞི་བཞི་འགྲིག་བརྟན་ནས་ཟེར༎ ལོ་ཏོག་བཞི་འགྲིག་འཁྲུངས་ནས་ཟེར༎ རྩི་ཤིང་བཞི་འགྲིག་རྒྱས་ནས་ཟེར༎ ཟི་ལིང་ཝ་མོའ་ིསྐྲ་ཡག་ནི་རེད༎ སྟོང་སྐོར་སྐྲ་ལོའ་ིམདོག་ཡག་ནི་རེད༎ གོས་ཆེན་འདབས་མའི་འོད་ཡག་ནི་རེད༎ མགོ་ཝ་མོ་བཞི་འགྲིག་ཆོག་ལ་གོན་ར༎ དགུང་ཨ་སྔོན་བཞི་འགྲིག་མཐོ་ནས་ཟེར་གི། ཉི་ཟླ་བཞི་ འགྲིག་གསལ་ནས་ཟེར།།  སྐར་འཚོགས་བཞི་འགྲིག་རྒྱས་ནས་ཟེར་གི་ཞེས་ཨ་ཞང་ནས།
ཡ....ད་ངའི་བདུད་རྩི་བསིལ་མ་འདིས་བུད་རིམ་ལོ་རྒྱུས་སོ་ཅིག་བཤད་ན། འདི་དང་པོ་རྒྱ་གར་ལ་དར་ནས་ཟེར་གི། རྒྱ་གར་ནས་ནས་གར་ལ་བཙག་ནས་ཟེར༎ རྒྱ་ནག་ནས་ནས་ནག་ལ་བཙག་ནས་ཟེར༎ བལ་བོ་ནས་རྒུན་འབྲུམ་ལ་བཙག་ནས་ཟེར༎ ཁ་ཆེ་ནས་གུར་ཀུམ་ལ་བཙག་ནས་ཟེར༎ ལོ་བསྙལ་གི་ལོ་ཆང་ཁམས་པ་ཡིན་ནས་ཟེར༎ ཟླ་བསྙལ་གི་ཟླ་ཆང་བསིལ་མ་ཡིན་ནས་ཟེར༎ ཉིན་བསྙལ་གི་ཉིན་ཆང་གསར་བ་ཡིན་ནས་ཟེར༎ འདི་ཧ་དང་ཨ་ཁུའི་འཐུང་ན་ཞལ་ངོ་དྲོ་ནས་ཟེར༎ མ་དང་སྲུ་མོའ་ིའཐུང་ན་ཤ་རྩ་དཀར་ནས་ཟེར།།  རིག་གི་བུ་སྐོམ་པ་ལངས་ནས་ཟེར༎ འཐུང་གི་བུ་འཛུམ་པ་ལང་ནས་ཟེར༎ ཡ་ད་དམག་ཞ་ས་ཆ་ལོ་ཁྱོད་ཀྱི་ཁ་ཅིག་རེག་ནས་ཇ་ནས་སྡོད་ཨ་ཞང་གི་ནས༎ ང་གནའ་གཏམ་བཤད་གི་གནའ་མི་མ་རེད།།  ད་གཏམ་བཤད་གི་མཁས་པ་མ་རེད།།  ཕྱི་མ་མཁྱེན་ནས་བླ་མ་མ་རེད།།   ཆོས་རྩོད་རྒྱག་ནས་བསྟན་པ་མ་རེད།།  མ་རེད་ད་དེ་རིང་གྲལ་མགོའ་ིཨ་ཁུ་སྨ་ར་ཅན་གྱིས་བཀའ་བབས་ནས། གྲལ་རྐེད་ཀྱི་བློན་པོ་དུང་གི་ ཐོར་གཙུག་ཅན་ཚོའི་ཚགས་བཙུགས་ནས། གྲལ་རྔ་ཡི་བུ་ཚ་ཁ་བདེ་ལྕེ་བདེ་སོ་རིགས་གིས་བཤད་དགོས་བཟོས་ནས། ངའི་མི་བཤད་ཐབས་མེད་ལས་ལ་བྱུང་ཐལ།
ཡ....ད་ངའི་བཤད་རྒྱུ་ཡིན་ན།  དང་པོ་གངས་དཀར་སེམས་ལ་འཆར་དཀའ་གི། གངས་དཀར་སེམས་ལ་ཤར་རུང་༎ མྱིད་ཐག་ཕྲ་མོའ་ིནང་ནས་ཡོང་དཀའ་གི། མྱིད་ཐག་ཕྲ་མོའ་ིནང་ནས་ཡོང་རུང༎ ལྕེ་དར་མའི་མདུད་པ་ཁྲོལ་དཀའ་གི། ལྕེ་དར་མའི་མདུད་པ་ཁྲོལ་རུང་༎ ཁ་དུང་སོ་སུམ་ཅུའི་རྒྱས་དཀའ་གི། ད་ཁྱོད་འཚོགས་གི་ཁྲོན་པ་འཇིགས་ཆེ་གི། ང་བཤད་གི་ཞི་ལེ་སྙིང་ཆུང་གི། གྲལ་མགོའ་ིཨ་ཁུ་སྨ་ར་ཅན་པོའ་ིངའི་ཁ་གཅིག་འཆུག་ན་ཁ་ལོག་དང་ཚིག་ལོག་མ་རྒྱག གྲལ་རྐེད་ཀྱི་བུ་ཚ་གྲི་ཆུང་གློ་བྱུར་ཅན་ཚོའི་ངའི་ཁ་གཉིས་འཆུག་ན་ཁ་འཕྱས་དང་སྙིང་འཕྱས་མ་གཏང་༎ གྲལ་རྔའི་བུ་ཚ་ཁ་བདེ་ལྕེ་བདེ་ཟོ་ཚོའི་ངའི་ཁ་གསུམ་འཆུག་ན་ཁ་དགོད་དང་ཁོག་དགོད་མ་བྱེད༎ བུད་མེད་དང་བྱིས་པ་ཚོའི་ ཅ་བདུར་དང་ཅོབ་བདུར་མ་བྱེད་ད༎ དེ་རིང་ངའི་སྟོན་མོ་ཚིག་ཀ་གསུམ་གྱི་ལོ་རྒྱུས་ཀྱི་བརྡ་ཙམ་ཞིག་བཤད་ཟེར་རྒྱུ་ཅན་རེད། ཡ....ད་ཉི་ཟླ་ཤར་གི་ཤར་བ་འདི༎ འཛམ་གླིང་གི་བརྒྱན་རེད༎ དགུང་ཨ་སྔོན་གནམ་གྱི་གོང་བ་རེད༎ ཆུ་མིག་ གངས་དཀར་ས་ལ་བབས་པ་འདི༎     ལུང་བའི་བཅུད་རེད༎ དོགས་མོ་སའི་མགོ་རེད༎ གཉེན་བརྒྱ་ཕུག་གི་ཞིང་ས་འདི༎ སྲིད་པའི་དཔེ་རེད༎ ཕོ་ཉེ་བོ་འཚོགས་གི་གནས་ཡིན་ཟེར་གི།
ཡ....ད་མི་མཐུན་མཐུན་པ་བྱེད་པ་འདི་རྒྱུ་མའི་ནོར་ལུག  མཐུན་པ་ཚིག་གི་བཅད་པ་འདི་སྲིད་པའི་དཔེ་ལུགས༎ སྐྱབས་འགྲོ་ཚིག་བཞི་པརྗོད་པ་འདི་དམ་པའི་ཆོས་ལུགས༎ ཇ་ཆང་ཟས་གསུམ་འདྲེན་པ་འདི་མགྲོན་གྱི་ཆ་ལུགས༎ མི་ གོ་གོ་བར་བྱེད་པ་འདི་གཏམ་གྱི་ཆ་ལུགས་སོ་ཡིན་ཟེར་རྒྱུ་ཅན་རེད། ཡ....ད་གཡུ་འབྲུག་སྔོན་མོའི་ངར་སྐད་མ་གྲག་ན༎ སྡེ་བརྒྱད་ཀྱི་འབྱུང་འདུག་མི་ཤེས༎ སིལ་བུ་སྦྲང་ཆར་ས་ལ་མ་བབས་ན༎  རྩི་ཤིང་འབྲུ་བཅུད་ཀྱི་ལོ་འདབ་མི་རྒྱས༎ ས་ཐོག་གོམ་གསུམ་མ་སྤོས་ན༎ ཁྱིམ་སྒོ་ཕུག་གཉིས་ཀྱི་ཉེ་རིང་མི་ཤེས༎ ཟས་པཟང་ངན་གཉིས་ཀ་མ་ཟོས་ན༎ ཟས་ཀ་ར་ཡིན་ཡང་མངར་མི་ཤེས།།  རྒྱལ་པོ་གཅིག་འདི་ཁྲི་ལ་མ་བཞུགས་ ན༎ མི་བཟང་ངན་གཉིས་ཀྱི་དབྱེ་བ་མི་ཁོར༎ ཡ....ད་དེ་རིང་ངས་གནས་ལུགས་ཀྱི་གཏམ་ཞིག་མ་བཤད་ན་ཁྱེད་གཞི་མགྲོན་གཉིས་ཀྱི་དབྱེ་བ་ཁོར་རྒྱུ་དཀའ་ ཟེར་རྒྱུ་ཅན་རེད། ཡ....ད་དེ་རིང་རྒྱ་བོད་གཉིས་ཀ་འདི་ན་འཚོགས་གི༎   གཉེན་ཨ་ཁུ་ཚོའི་གཏམ་བཤད་ན་བདེན་གི གཉེན་དར་ གྱི་ཡོལ་བ་འཐེན་ན་ཡག་གི༎ དུང་དཀར་མོའི་ཁོག་པ་བོས་ན་སྙན་གི། ཟས་སྣ་ཚོགས་ཀྱི་མགྲོན་ཁ་བསྒྲིགས་ན་ཡག་གི༎ ཡག་གསུམ་ཡག་གི་ཉི་མ་འདི་ལ།།  ངས་ཨ་ཞང་ཚང་གི་སྦྲ་རྒན་གཞི་རྒན་འདི་ཅིག་སྟོད་ཀྱི་ཅན་རེ་སོ་ཡིན་ན།།   མ་ བསྟད་དགོང་ང་མ་མཉམ་ནས་ཟེར་གི། བསྟད་ན་དགོང་གི་ལྷག་ཡིན་ཟེར་གི། སྦྲ་རྒན་སྟོང་ཤོམས་སྨུག་གོ་ཡིན་ནས་ཟེར་གི། འབྲོང་བྲེ་སར་བརྒྱ་ཡི་སྙིང་རྩིད་ཡིན་ནས་ཟེར་གི། འབྲི་ཐུལ་དཀར་བརྒྱ་ཡི་མཁའ་རྩིད་ཡིན་ནས་ཟེར་གི། སྟེང་ལྷ་ཕྲུག་སུམ་ཅུའི་བྲེག་ནས་ཟེར་གི། བར་བྱང་མོ་སུམ་ཅུའི་བཀལ་ནས་ཟེར་གི། བཀལ་ནས་ཕྲ་རོམ་མ་ཤོར་ཟེར་གི། འོག་ཀླུ་ མོ་སུམ་ཅུའི་འཐག་ནས་ཟེར་གི། འཐག་གི་ཐག་ལ་ངོ་ཉོས་མེད་ཟེར་གི།
ཡ....ད་སྦྲའི་ཕུག་ཁྱོན་དབུས་གཙང་སྟོད་ལ་བརྡབས་ནས་ཟེར༎    སྟོད་དབུས་གཙང་ཡུལ་ལ་ཆོས་ཟམ་འཕངས་ ནས་ཟེར༎ གསར་བའི་རྟ་རྗེས་མ་ནོག་ད་རུང་ཡོད་ཟེར༎ མཁའ་ཁྱོན་བལ་བོའ་ིཡུལ་ལ་བརྡབས་ནས་ཟེར་གི།  བལ་སྦྲ་ནག་ཡུལ་ལ་ཉེ་ཟམ་འཕངས་ནས་ཟེར༎ ཉེ་ཨ་ལུང་གོར་རེ་ད་རུང་ཡོད་ནས་ཟེར༎ སྒོ་ཁྱོན་རྒྱ་ནག་ཡུལ་ལ་བརྡབས་ནས་ཟེར༎ སྨད་རྒྱ་ནག་ཡུལ་ལ་ཇ་ཟམ་འཕངས་ནས་ཟེར༎ཚོང་བའི་མཛོ་རྗེས་མ་ནོག་ད་རུང་ཡོད་ནས་ཟེར༎   སྦྲའི་ཡ་ལོག་ ཕོ་འདོམས་བརྒྱད་ཅུ་ཡོད་ནས་ཟེར༎ བན་སེར་མོའ་ིཆོས་ར་རྩོད་ས་ཡོད་ནས་ཟེར༎ ཆོས་མེད་ཕག་དུ་བཟེད་ས་ཡོད་ ནས་ཟེར༎ མ་ལོག་མོ་འདོམས་བརྒྱད་ཅུ་ཡོད་ནས་ཟེར༎    མགྲོན་སྒ་མར་ཅིག་གི་འབབ་ས་ཡོད་ནས་ཟེར༎ བུ་དཔའ་མེད་ཕག་ཏུ་བཟེད་ས་ཡོད་ནས་ཟེར༎  ཡ....ད་སྦྲའི་ངོ་ཐིག་ཐམས་ཅད་མུ་ཏིག་ཡིན་ནས་ཟེར༎  ཁྱོན་ཐག་ཐམས་ཅད་མཆུང་ཐིག་ཡིན་ནས་ཟེར༎ ཕོ་ལུང་ ཐམས་ཅད་གསེར་ལུང་ཡིན་ནས་ཟེར༎ མོ་ལུང་ཐམས་ཅད་དངོས་ལོང་ཡིན་ནས་ཟེར༎ འཆའ་རུ་ཐམས་ཅད་བྱུ་རུ་ཡིན་ ནས་ཟེར༎    ནང་ཀ་ཐམས་ཅད་གསེར་ཀ་ཡིན་ནས་ཟེར༎  ཕྱི་ཀ་ཐམས་ཅད་དངོས་ཀ་ཡིན་ནས་ཟེར༎ ཕུར་བ་ཐམས་ཅད་སོ་གཡུ་ཕུར་ཡིན་ཟེར་རྒྱུ་ཅན་གྱི་ལོ་རྒྱུས་རེད།།
ཡ....ད་ངས་ཨ་ཞང་ཚང་གི་ཐབ་ཀ་འདི་སོ་ཅིག་བསྟོད་ཀྱི་ཅན་རེ་ཡིན་ན། ཐབ་ཀ་སྤྲུལ་བ་རང་འབར་ཡིན་ནས་ཟེར༎  བང་ཀ་གསེར་མུག་དགུ་འཁྱིལ་ཡིན་ནས་ཟེར༎ སང་ང་དངུལ་དཀར་ཆ་བརྒྱད་ཡིན་ནས་ཟེར༎     ཐོམ་བུ་ཐང་དཀར་གཤོག་སྦྱང་ཡིན་ནས་ཟེར༎ སྨྲ་ཨ་ནེ་བྱུ་རུའི་སྣ་ཐོགས་ཅན་ཚོའི༎ ཇ་ཡོ་མར་གི་ཁོལ་མགོ་དགུང་ལ་མཆོད་ན༎ མཆོད་མགོ་སྨུག་ཆུང་འཆད་འཆད་ཡིན་ནས་ཟེར༎ མཆོད་རྔ་སོ་རྒྱ་མཚོ་འཁྱིལ་འཁྱིལ་ཡིན་ཟེར་རྒྱུ་ཅན་གི་ལོ་རྒྱུས་རེད། ཡ....ད་དཔོན་ལྷ་བོའ་ིཐོད་དཀར་གྱི་ལོ་རྒྱུས་སོ་རགས་ཙམ་ཞིག་བཤད་ན། དཔོན་ལྷ་བོ་ཐོད་དཀར༎ ལྷ་རྩེ་ཞལ་ དཀར།།  མར་མེ་རང་འབར༎ མགོ་ཐོག་གི་ནོམ་པ༎ ལྕེ་ཐོག་གི་བདུད་རྩི༎ སྔོན་སློབ་དཔོན་ཐོན་མིའི་བཀའ་རྒྱུད༎ མཁའ་ལ་རྡོ་རྗེ་སྲུང་མའི་གུར་མ་ཞུགས༎ ས་ལ་དཀྱིལ་འཁོར་གྲམ་པའི་ཐུག་མ་ཡལ༎  བར་ལ་རང་འཛིན་མཁའ་འགྲོའ་ིགྲལ་མ་ ཞུགས༎ མདུན་ན་དཀར་མར་གྱི་མཚོ་མ་སྐམ༎ གཡས་ན་དམར་ཆེན་གཏོར་མའི་མདངས་མ་ཉམས༎      ཕྱག་ན་རྔ་ རྡུང་རོལ་མོའ་ིསྒྲ་མ་ཉམས༎
ཡ....ད་དབྱར་གསུམ་གྱི་དུས་ན་རྫ་གངས་རི་དཀར་པོའ་ིརྩེ་ན་བཞུགས་ནས་ཟེར༎ འབྲུག་ཆུང་སྔོན་མོའི་བཅིབ་པ་བྱས་ནས་ཟེར༎ གནམ་ལྕགས་ཐོག་ལ་ངོ་ཡ་བྱས་ནས་ཟེར།།  སྤྲིན་དཀར་ཁ་ལོ་གཡས་ལ་བསྐོར༎ སྤྲིན་ནག་ཁ་ལོ་གཡོན་ལ་བསྐོར༎ སྡེ་བརྒྱད་ར་མ་བདའ་བདའ་བྱོས༎    སྟོན་གསུམ་གྱི་དུས་ན་རྫ་གངས་རི་དཀར་མོའ་ིའདབས་ནས་བཞུགས༎ ཤ་ཆེན་གྱི་གཏོར་ཆེན་གཡས་ནས་བཤམས༎   ཤ་ཆུང་གི་གཏོར་ཆུང་གཡོན་ནས་བཤམས༎ བཀའ་བརྒྱུད་ ཀྱི་གཏོར་མ་དཀྱིལ་ནས་བཤམས༎  གར་གཏོར་རི་གསུམ་རྩེ་ལ་མཆོད༎ དོམ་ར་ལྷོ་སྤྲིན་འཐིབས་འཐིབས་བྱོས།།  རྔ་སྒྲ་ འབྲུག་ཆུང་ངར་སྐད་དང་འདྲ་གི། མཐུ་འདྲ་གློག་མར་འཁྱུག་འཁྱུག་བྱོས༎ མཐུ་འདྲ་ཕྲ་མོ་རང་འགྲིག་གི་བདག་པོ༎ གནམ་ལྕགས་ཕུར་བུ་རང་བྱོན་གྱི་བདག་པོ༎ ཡར་གྱི་ལྷ་འདུད་གི༎ མར་གྱི་འདྲེ་བདའ་གི༎ མགར་རྩེ་བར་སྔགས(ཨ་ཁུ་དཔོན)ཀྱི་ལོ་རྒྱུས་སོ་བཤད་ན་འདི་མོ་རེད་ཟེར་རྒྱུ་ཅན་རེད།
ཡ....ད་ངས་ཨ་ཞང་ཚང་གི་སྐྱེས་རྒྱུད་ཚོ་བཤད་ན༎ མི་རྒྱུད་ཅན་གྱི་བདག་པོ་ཡིན་ནོ༎ མགོ་གསེར་ཞྭ་ཅན་གྱི་བླ་ མ་འཁྲུངས་ནས་ཟེར༎ དོག་ཐོབ་ཐང་ཅན་གྱི་དཔོན་པོ་སྐྱེས་ནས་ཟེར༎ སེམས་ཤེས་རྒྱ་ཅན་གྱི་བློན་པོ་སྐྱེས་ནས་ཟེར༎ ཆོས་ལ་མཁས་པའི་བན་ཆུང་སྐྱེས་ནས་ཟེར༎   ཆོས་འདུལ་ཁྲིམས་བརྩད་ནས་མིང་རྟགས་བླང་ནས་ཟེར།།  གནས་རི་ མགོན་གསུམ་ལ་བཤད་པ་བཏང་ནས་ཟེར༎ ཆོས་ལུང་ལྔ་ལ་སྦྱང་བ་བྱོས་ནས་ཟེར༎ བན་ཆོས་ཡོད་ཀྱི་སློབ་ཕྲུག་ཆོས་ལ་ བརྟེན་ནས་ཟེར༎ ཆོས་སྲོལ་གྱི་བྱ་བ་མཐའ་ནས་རྒྱལ་ནས་ཟེར༎ བཙན་སྣ་ཐིག་གི་སྡོང་བོ༎  གཉན་སྣ་ལྕག་གི་སེར་བ༎ དམག་སྣ་ནམ་མཁའི་སྐར་མ༎ དར་དཀར་ཅན་གྱི་ལྷ་རྒྱུད༎  དར་དམར་ཅན་གྱི་བླ་རྒྱུད༎ དར་ནག་ཅན་སྔགས་རྒྱུད་ཚོ་ ཡིན་ཟེར་རྒྱུ་ཅན་རེད།  ཡ....ད་ངས་གཉེན་ཚང་ཚང་གི་སྐྱེས་རྒྱུད་སོ་ཅིག་བཤད་ན། མི་རྒྱུད་ཅན་གྱི་བདག་པོ་ཡིན་ནོ།། དོག་ཐོབ་ཐང་ཅན་ གྱི་དཔོན་པོ་སྐྱེས་ནས་ཟེར༎  སེམས་ཤེས་རྒྱ་ཅན་གྱི་བློན་པོ་སྐྱེས་ནས་ཟེར༎ འཇིག་རྟེན་སྐྱོང་ནས་མཁས་པ་སྐྱེས་ནས་ ཟེར༎    ཆོས་ལ་མཁས་པའི་བན་སྔགས་སྐྱེས་ནས་ཟེར༎ སྔགས་པ་རྔ་སྡོང་ཁྱིམ་ནས་བསྡད་ན༎  རྔ་སྐད་འཛམ་པོའི་གླིང་ནས་གོ་གི། བུ་རྟ་ཁྲ་གསུམ་རི་ནས་བསྡད་ན༎ དཔའ་སྐད་བྱང་ཕྱོགས་ཧོར་ནས་བཤད་གི། ཇ་མ་ཐོམ་བཟུང་ཡུལ་ ནས་བསྡད་ན༎   མགྲོན་ཟས་ཐབས་ཚུལ་རི་ནས་བཤད་གི། བྱ་བཅའ་གི་མི་སྣ་སྐྱེས༎    ཆོས་བཅའ་གི་བན་ཆུང་སྐྱེས༎ འཇིག་རྟེན་སྐྱོང་བའི་མཁས་པ་སྐྱེས་ནས་ཟེར༎ སྟོད་རྒྱ་གར་ཡུལ་ལ་ཆོས་ཟམ་འཕངས་ནས་ཟེར༎ སྨད་རྒྱ་ནག་ཡུལ་ལ་ ཇ་ཟམ་འཕངས་ནས་ཟེར༎    སྐུ་བརྒྱ་བོད་ལ་གཉེན་ཟམ་ཕངས་ནས་ཟེར༎  གཉེན་ཚང་ཚང་གི་ལོ་རྒྱུས་སོ་རགས་ཙམ་ བཤད་ན་འདི་མོ་རེད་ཟེར་རྒྱུ་ཅན་རེད།
ཡ....ད་ངས་གཉེན་གྱི་དར་བ་རྣམས་གསུམ་སོ་ཅིག་བཤད་ན། དང་པོ་ལྷ་ཀླུ་གཉིས་ཀ་གཉེན་དར།།  ལྷའི་དབང་བོ་ བརྒྱ་བྱིན་གྱི་བུ་མོ་ཀླུ་རྒྱལ་གཙིགས་ན་རིན་ཆེན་ལ་མནའ་མ་བྱིན་ནས་ཟེར༎ ཀླུ་ཕྲུག་དམ་པ་དགེ་སྐུར་དམག་པ་བྱས་ནས་ཟེར།།  སྔ་དཔོན་པདྨ་འབྱུང་གནས་པྱས་ནས་ཟེར༎ ཕྱི་དཔོན་ཕྱག་ན་རྡོ་རྗེ་བྱས་ནས་ཟེར༎ ལྷ་རྟ་དཀར་པོ་བག་རྟ་ བྱས་ནས་ཟེར།།  ལྷ་མོ་དཀར་མོ་བག་རོགས་བྱས་ནས་ཟེར༎ འཇའ་དར་ཚོན་སྣ་ལྔའི་གོས་བསྐོན་ནས་ཟེར༎  རིན་ཆེན་སྣ་ལྔའི་ཕྲེང་བ་བསྐོན་ནས་ཟེར༎ ལྷ་ཆེན་ཚངས་བ་དཀར་པོའི་མགྲོན་མགོ་བྱས་ནས༎  ལྷ་ཕྲུག་དྲི་མེད་མགྲོན་དུ་བོས་ནས་ཟེར༎ སྟེང་ལྷ་ཀླུ་གཉིས་ཀྱིས་སྟོན་མོ་བྱས་ནས་ཟེར༎ དེ་ནས་གནམ་ས་གཉིས་ཀྱི་གཉེན་དར་ནས་ཟེར༎   གནམ་ལྷ་དཀར་པོའ་ིབུ་མོ་སྲ་འཛིན་ལག་པ་ཆེན་མོ་མནའ་མ་བྱིན་ནས་ཟེར༎ བར་བ་ལྷོ་སྤྲིན་སྨུག་པོ་བྱས༎   སྔ་དཔོན་ཉི་མ་སེར་ པོ་བྱས༎ ཕྱི་དཔོན་ཟླ་བ་དཀར་པོ་བྱས༎ སྐྱུ་སེར་རླུང་གི་བག་རྟ་བྱས༎ སྨིན་དྲུག་ཁྲ་མོའ་ིབག་རོགས་བྱས༎ ལྷ་སྲིད་སྡེ་བརྒྱད་མགྲོན་ལ་ཆས་ནས་ཟེར༎  གནམ་ས་གཉིས་ཀྱི་སྟོན་མོ་བྱས་ནས་ཟེར༎ དེ་ནས་རྒྱ་བོད་གཉིས་ཀྱི་གཉེན་དར་ནས་ ཟེར༎ རྒྱའི་སྲས་མོ་རྒྱལ་བཟའ་གོང་ཇོ་བོད་རྒྱལ་སྲུང་བཙན་རྒན་པོར་ཆུང་མ་བྱིན༎ བློན་ཆེན་མགར་དམ་པ་བར་བ་བྱས་ ནས་ཟེར༎ བོད་ལ་བར་བ་དེ་ནས་དར༎ སྔ་དཔོན་ཐུགས་རྗེས་ཆེན་པོ་བྱས༎ ཕྱི་དཔོན་རྗེ་བཙུན་སྒྲོལ་མ་བྱས༎  རྟ་འདོ་ བ་རླུང་གཤོག་བག་རྟ་བྱས༎ སྲས་མོ་དཀར་མོ་བག་རོགས་བྱས༎ བོད་ལ་བག་རོགས་དེ་ནས་དར༎ གོས་དར་སྣ་ཚོགས་ལས་ལ་བསྐོན༎ གསེར་དངུལ་གཉིས་ཀྱིས་བརྒྱན་ཆ་བཏགས༎ གཡུ་བྱུ་རུ་གཉིས་ཀྱིས་ཕྲེང་བ་བསྐོན༎ ཇོ་བོ་ཤག་ཀྱ་མི་ ནེ་རྫོང་བ་བྱིན༎     རྒྱ་སྲས་བྱམས་པ་དོན་འགྲུབ་མགྲོན་མགོ་བྱས༎ རྒྱའི་རྟ་བ་ལྔ་བརྒྱ་མགྲོན་ལ་ཆས༎  སྟེང་རྒྱ་བོད་ གཉིས་ཀྱིས་སྟོན་མོ་བྱས།།   གཉེན་གྱི་དར་བ་རྣམས་གསུམ་སོ་བཤད་ན་འདི་མོ་རེད་ཟེར་རྒྱུ་ཅན་གྱི་ལོ་རྒྱུས་རེད།
ཡ....ད་ངས་སྟོན་མོའི་བརྒྱན་པ་རྣམ་གསུམ་སོ་ཅིག་བཤད་ན། ཤ་ཁྱ་རྒོད་ཀྱི་སྟེང་ན་ཚུལ་གྱིས་ཡངས་ཤམས་ཀྱིས་བརྒྱན་ནས་ཟེར།།   རྒྱ་ཇ་ཡོས་མར་གྱི་ཁ་ན་འབྲི་མར་སེར་བོའ་ིབརྒྱན་ནས་ཟེར༎ སྟོན་མོ་ཁྲོམ་ཆེན་གྱི་ནང་ནས་བདུད་རྩི་ཆང་གིས་བརྒྱན་ནས་ཟེར།།  ཡ་ད་ངས་གཏམ་གྱི་སྒོ་བ་རྣམ་གསུམ་སོ་ཅིག་བཤད་ན༎ ཀ་ཁ་སུམ་ཅུ་ཆོས་ཀྱི་སྒོ༎ ཀུ་ རེ་རྩེད་མོ་གཏམ་གྱི་སྒོ༎ ནས་ཆང་བདུད་རྩི་ཟས་ཀྱི་སྒོ་ཡིན་ནས་ཟེར༎ གཏམ་གྱི་རྒྱ་མཚོ་རྣམས་གསུམ་སོ་ཅིག་བཤད་ན༎  གསུང་བཞི་ཡིག་དྲུག་ཆོས་ཀྱི་རྒྱ་མཚོ༎ མཁས་པ་མི་གསུམ་གཏམ་གྱི་རྒྱ་མཚོ༎ མཛོ་མོ་ནུ་བཞི་འོ་མའི་རྒྱ་མཚོ༎ སྐྱེས་ཕོ་རབས་ཕོ་འབྲིང་ཕོ་མཐའ་གསུམ་གྱི་གཏམ་གྱི་ལོ་རྒྱུས་སོ་ཅིག་བཤད་ན།  སྐྱེས་ཕོ་རབས་ཀྱི་གཏམ་ཞིག་བཤད་ ན༎ རྒོད་ཐང་དཀར་གྱི་ནམ་འཕང་བསྟད་འདྲ་ཡིན་ནས་ཟེར་གི།༎ འཕུར་གི་འཕུར་གི་ཇེ་མཐོ་ཡིན་རུང་༎ སྤུ་གྲི་རླུང་གི་ མི་གཏོར་ཡིད་སོན་ཡོད་ནས་ཟེར༎ སྐྱེས་ཕོ་འབྲིང་གི་གཏམ་ཞིག་བཤད་ན་གླག་རེག་མོ་རི་སོའུ་གཏུབ་འདྲ་ཡིན་ནས་ཟེར།    འཕུར་གི་འཕུར་གི་ཇེ་དམའ་ཡིན་རུང་།།  གཤོག་སྣེ་བྲག་ལ་མི་ཐུག་ནས་ཡིད་སོན་ཡོད་ནས་ཟེར༎ ཡ་ད་དེ་རིང་འདིར་འཚོགས་ཁྲོན་པ་མང་བོའ་ིནང་ན༎ སྐྱེས་ཕོ་ངན་འདྲ་ཡོད་ཁུ་བཟོས་ནི་མིན་ར༎ སྐྱེས་ཧོ་ངན་ང་འདྲ་འདྲའི་གཏམ་ཞིག་བཤད་ན༎  ཕུག་རོན་སྔོན་མོའ་ིརྒུན་བུ་འཐུས་འདྲ་ཡིན་ནས་ཟེར༎ འཁོར་འཁོར་རས་གཅིག་འབབ་དགོས་ནི་རེད༎    སྒུར་སྒུར་ནས་གཅིག་ལེན་དགོས་ནི་རེད།།  བསྒུངས་བསྒུངས་ནས་གཅིག་མྱིད་དགོས་ནི་རེད༎ དེས་ར་རྔ་སྒྲོ་ལེབ་མོ་སོ་ བྲག་སྟེང་ལ་བཞག་ན༎  མྱིད་ཐག་མི་འཕུད་ནས་ཡིད་སོན་ཡོད་ཟེར་རྒྱུ་ཅན་རེད༎ ཡ....ད་སྐྱེས་ཕོ་རབས་ཀྱི་གཏམ་ལ་ཉན་ན༎ མགོ་བཟུར་རྣ་ཡིས་ཉན་ནས༎ གངས་དཀར་གྱི་སེམས་ལ་དཔྱད་ ནས༎ སྐྱེས་ཕོ་འབྲིང་གི་གཏམ་ལ་ཉན་ན།།   མགོ་ཟུར་གྱི་རྣ་ཡིས་ཉན་ནས༎ རྩད་དྲུག་གི་ལས་ལ་དཔྱད་ནས༎ གངས་དཀར་གྱི་སེམས་ལ་དཔྱད་ནས༎ ད་སྐྱེས་ཕོ་ངན་འདྲ་ཡོད་ཁུ་བཟོས་ནི་མིན་འདྲ༎ སྐྱེས་ཕོ་ངན་གྱི་གཏམ་ལ་ཉན་ན༎ ཁ་ སངས་ང་འདྲ་ཞིག་གདངས་ནས་ཉན་ནས་ཟེར༎  སྣབས་ལུག་རོ་འདྲ་ཞིག་དྲུད་ལས་ཉན་ནས་ཟེར༎ ཁོས་ཆི་བཤད་རྣ་ ཡིས་མ་གོ་ཟེར་ནས་ཟེར༎ ཆི་ཟས་མིག་གི་མ་རིག་ཟེར་ནས་ཟེར༎ ད་སྐྱེས་ཕོ་རབས་ཕོ་འབྲིང་ཕོ་མཐའ་གསུམ་གྱི་ལོ་ རྒྱུས་བཤད་ན་འདི་མོ་རེད་ཟེར་རྒྱུ་ཅན་རེད༎
ཡ....ད་ངས་སྟོད་སྨད་ཀྱི་སྟོད་དྲ་ཅིག་བཤད་ན༎ སྟོད་ཀྱི་མངའ་རིས་སྐོར་གསུམ་འདི་དར་དཀར་གྱི་ཡོལ་བ་དགུང་ལ་འཐེན་འདྲ༎  བར་གྱི་དབུས་གཙང་རི་བཞི་འདི་སེང་གེ་དཀར་མོའ་ིགཡུ་རལ་ངོམས་འདྲ༎ སྨད་ཀྱི་མདོ་ཁམས་སྒང་ དྲུག་འདི་སྟག་དར་མའི་ལས་ལ་འཛུམ་དྲུག་རྒྱས་འདྲ༎ ཤར་ལྷོ་ཡི་རྒྱབ་རི་བན་ནག་འདི་བཙན་ཡན་ཤོམས་དམར་བོ་གྲལ་ནས་འགྱངས་འདྲ༎  ལྷོ་རྩེ་དུང་རི་དཀར་མོ་འདི་གསེར་གྱི་མེ་ལོང་ལ་ཉི་སེར་ཕོག་འདྲ།།  རྨ་ཆུ་བོ་གངས་འགའི་བརྒྱན་རི་འདི་རིན་ཆེན་གྱི་མུ་ཏོག་བསྟར་ལ་བརྒྱུས་འདྲ༎ སྐྱེས་པའི་ལྷ་གཉན་དབང་ཕྱུག་འདི་སོར་གཏོར་དགྲ་ལྷའི་གསེར་ མཁར་བཞེངས་འདྲ༎ ནུབ་ཕྱོགས་རྡོ་རྗེ་གཟུ་འབབ་འདི་བྱ་དམར་ཁྱུང་ཆེན་གནམ་ལ་འཕུར་འདྲ༎    རྒྱབ་ཕྱོགས་ཀྱི་ལྷ་ རི་དཀར་མོ་འདི་ནང་ཨ་ཁུ་རང་གི་བརྟེན་པའི་དགྲ་ལྷ༎  ལྷ་རྒྱ་དཔལ་གྱི་རི་བོ་གསེར་མཁར་འདི་ཁྱུང་ཆེན་གྱི་རྣ་བར་བྱུ་ རུའི་བརྒྱན་པ༎ བྱང་ཕྱོགས་ཀྱི་རིན་ཆེན་འདུས་རི་འདི་གོས་དར་གྱི་གསེར་སྡོང་རླུང་གིས་བསྐྱོད་འདྲ༎ ཤར་ཕྱོགས་ཀྱི་ ཨ་མྱེས་གོ་ཆེན་འདི་བུ་དཔའ་བོའ་ིདགྲ་འདུལ་ཇག་ལ་ཆས་འདྲ༎ ལྷོ་ཕྱོགས་ཀྱི་མིང་གྲགས་རྨ་ཆུ་སྔོན་མོ་གཡུ་འབྲུག་སྔོན་ མོ་ཐང་ལ་བབས་འདྲ༎ ནུབ་ཕྱོགས་ཀྱི་བྲག་རི་ཨ་མྱེས་ཁྱུང་མགོན་འདི་བྱ་བརྒྱའི་ཁྱུང་ཆེན་གྱི་གཤོག་རི་བརྒྱངས་འདྲ༎ བར་ལུང་བརྒྱའི་ཨ་མྱེས་རྨ་རྒྱལ་འདི་ཤེལ་དཀར་གྱི་མཆོད་རྟེན་དགུང་ལ་བསྙེགས་འདྲ༎  གསེར་ཆེན་གྱི་རྫུ་དཀར་ཁྲབ་ གོན་འདི་བུ་དཔའ་བོའ་ིལུས་ལ་ཁྲབ་དཀར་གྱོན་འདྲ༎ གསེར་ཐང་གི་སྤྲོ་སྐོང་བྲག་རི་འདི་གསེར་གྱི་མཆོད་རྟེན་དགུང་ལ་ བསྙེགས་འདྲ༎  ད་སྤྱིར་ཆེན་མདོ་དབུས་སྒང་དྲུག་གི་ས་ཆ་འདི་གོས་དར་སྣ་ཚོགས་ཀྱི་གདན་ཆ་བཏངས་འདྲ༎ རྩི་ཤིང་ འབྲུ་བཅུད་ཀྱི་ལོ་འདབ་རྒྱས་ས༎ རྟ་ནོར་ལུག་གསུམ་གྱི་ཤ་ཤེད་འཕེལ་ས༎ གང་ཟག་ཀུན་གྱི་གཏེར་ཁ་འདོན་ས།།  ས་ ཡིན་ན་ཕུན་སུམ་ཚོགས་པའི་ས་ཆ་སོ་ཡིན་ཟེར་རྒྱུ་ཅན་རེད།
ཡ....ད་ངའི་དེ་རིང་བཀྲ་ཤིས་པའི་ཁ་གཡང་ཞིག་བོས་ན། རྒན་པ་རྣམས་ཚེ་ཐག་རིང་བའི་བཀྲ་ཤིས་ཤོག གཞོན་པ་རྣམས་ཚེ་ཐག་རིང་བའི་བཀྲ་ཤིས་ཤོག ཟས་གོས་ལ་མཛད་སྟོང་མེད་པའི་བཀྲ་ཤིས་ཤོག བཀྲ་ཤིས་གཡང་དུ་འཁྱིལ་ བའི་བཀྲ་ཤིས་ཤོག ཡ....ཨ་ཞང་ཚང（གཉེན་ཚང་ཚང་）གི་མ་ཧྲི་ཚང་མའི་ལྷ་ཁྲུས་དཀར་པོའི་ནང་ལ། སེང་གེ་དཀར་མོའི་འོ་མ་བླུགས་ནས། རྒྱ་སྟག་དམར་བོའི་མཁྲིས་པ་བསྲེས་ནས།  གཉེན་ཚང་ཚང་ལ་ཁྲོས་ཞིག་བྱོས་དང་། གཉེན་ཚང་ཚང་གི་ཟེར་གི། ར། ཆུ་ཐོམ་རེ་བླུག་ན་དར་ཁ་རེ་སྟེར་ར་ཟེར། ཆུ་ཟོ་རེ་བླུག་ན་དར་འདོམས་རེ་སྟེར་ར་ཟེར་གི་ཞེས་རྫོགས་སོ།།
༡༩༤༦ལོ།
༡༩༤༦ལོ་ནི་ཀེ་ལུའོ་ཀེ་ལི་ཡའི་ལོ་ཐོའི་ནང་བཀོལ་སྤྱོད་བྱས་པའི་ལོ་ཞིག་ཡིན།
ཟླ་༡༡ཚེས་༡༧ཉིན་
ཟླ་༡༡ཚེས་༡༧ཉིན་ནི་སྤྱི་ལོའི་ལོ་གཅིག་གི་ནང་གི་ཉི་མ་༣༢༡པ་ཡིན། ལོ་མཇུག་ལ་ད་དུང་ཉིན་༤༤ཡོད།
༤༤ (གྲངས་ཀ།)
༤༤ནི་རང་བྱུང་གི་གྲངས་ཞིག་སྟེ་༤༣པའི་རྗེས་མ་དང་༤༥པའི་སྔོན་དུ་ཡིན།
སེང་གེ་གནམ་རྫོང་
སེང་གེ་གནམ་རྫོང་ Sangge Namdzong'''
མིང་། སེང་གེ་གནམ་རྫོང་།
གནས་ཚད། ཤར་ཐིག98°00′38.29″ བྱང་ཐིག32°29′07.99″
ས་གནས། དཀར་མཛེས་ཁུལ།  སེར་ཤུལ་རྫོང་།
ལམ་ཐག་རིང་ཐུང་། དཔལ་ཡུལ་ནས་གནས་བར་དུ་སྤྱི་ལེ75ཡོད།
གནས་ཡིག་གཙོ་བོ། ༼གྲུབ་དབང་ལུང་རྟོགས་རྒྱལ་མཚན་དཔལ་བཟང་བོས་མཛད་པའི་གནས་ཡིག༽ ༼མདོ་ཁམས་འདན་མའི་ཡུལ་གྱི་ལོ་རྒྱུས་ཁྱད་ནོར་ངོ་མཚར་སུམ་ལྡན་ཨ་འབྲུ་གཡང་གི་ནོར་བུ་སེང་གེ་གནམ་རྫོང་གི་གནས་ཡིག་ཅེས་བྱ་བ་བཞུགས་སོ།།༽ དེ་འབྲེལ་གྱི་གནས་ཤུལ་དང་རྟེན་གཙོ་བོ། འདན་སྒྲོལ་མ་ལྷ་ཁང་། གླུ་མོ་དགྱེས་པའི་དུར་ཁྲོད། ཀརྨ་པ་བཅུ་དྲུག་རིག་པའི་རྡོ་རྗེའི་འཁྲུངས་གནས། གུ་རུའི་སྒྲུབ་ཕུག
༡ཅིའི་ཕྱིར་འགྲོ་བ། ཨོ་རྒྱན་གྱི་མདོ་བྱང་དུ། དྲག་པོས་འདུལ་མཛད་ཀློང་ཐང་བྱང་ཕྱོགས་སུ༔ སེང་གེ་རྒྱབ་བསྣོལ་འདྲ་བའི་བྲག་རི་ལ༔ པདྨ་བདག་གི་སྒྲུབ་གནས་ཤེལ་ཕུག་ཡོད༔
ཀོང་སྤྲུལ་གྱི་མདོ་བྱང་དུ། དྲག་པོས་འདུལ་མཛད་ནི། ཀློང་ཐང་སྒྲོལ་མའི་བྱང་ཕྱོགས་ངོས་ཀྱི་རྒྱབ་རི་པདྨ་རི་མཐོའི་ངོས་སུ་འབྲེལ་བ་སེངྒེ་གནམ་རྫོང་དུ་གྲགས་པ་དེ་ཡིན།
༢ཇི་ལྟར་འགྲོ་བ། གནས་འདི་ནི་སི་ཁྲོན་ཞིང་ཆེན་དཀར་མཛེས་ཁུལ་སེར་ཤུལ་རྫོང་གི་འདན་ཁོག་འདན་སྒྲོལ་མ་ལྷ་ཁང་གི་རྒྱབ་རི་ཡིན། གནས་འདིའི་བསྐོར་ལམ་ནི། ནམ་ལངས་དུས་བསྐོར་བར་སོང་ན་སྒྲོལ་མ་ལྷ་ཁང་དང་གནས་གཉིས་ཉིན་ཕྱེད་ལ་བསྐོར་ཐུབ།
མུ་ནེ་བཙན་པོ།
མུ་ནེ་བཙན་པོ་ནི་བོད་ཀྱི་བཙན་པོ་ཞག་རེད། ཁོང་གིས་སྤྱི་ལོ་༧༩༦ནས་༧༩༨བར་དབང་བསྒྱུར་བྱས་པ་རེད།
༤༥ (གྲངས་ཀ།)
༤༥ནི་རང་བྱུང་གི་གྲངས་ཞིག་སྟེ་༤༤པའི་རྗེས་མ་དང་༤༦པའི་སྔོན་དུ་ཡིན།
ཞང་སྟོན་བསྟན་པ་རྒྱ་མཚོ།
ཞང་སྟོན་བསྟན་པ་རྒྱ་མཚོ་ནི་ ༡༨༢༥ ལོར་འཁྲུངས་ཤིང་ ༡༨༩༧ ལོར་ཞི་བར་གཤེགས། ཁོང་ནི་སྐབས་འདིའི་མཁས་པའི་ཁྲོད་ནས་རྩོམ་ཁ་ཤིན་ཏུ་ཡངས་པའི་མཁས་པ་ཞིག་ཡིན་སྟེ། དེ་ཡང་ཁོང་གིས་མཛད་པའི་བསླབ་བྱ་ནོར་བུའི་ཕྲེང་བ་ལ་མཚོན་ན་ཡང་འདི་ལྟར།